Nedimović: Održaćemo sastanak o ceni malina\nMinistar poljoprivrede Srbije Branislav Nedimović najavio je danas da će u utorak, 20. juna razgovarati sa predstavnicima Udruženja proizvođača malina da bi se rešili problemi u vezi s otkupnom cenom i sprečilo narušavanje tržišta.\nNedimović je za Televiziju Pink kazao da je u Srbiji 450 hektara zemljišta pod malinjacima, a da je 2015. godini bilo 250 hektara.\nOn je rekao da Ministarstvo poljoprivede ne može da određuje cenu malina, ali da može da preko inspekcijskih organa i nezavisnih tela da "reaguje na terenu i završe priču oko malina".\nProizvođači iz svih krajeva Srbije su nezadovoljni ovogodišnjom otkupnom cenom od 100 do 120 dinara za kilogram malina.\nNedimović otvorio najsavremeniju laboratoriju\nMinistar poljoprivrede i zaštite životne sredine Branislav Nedimović otvorio je u Veterinarskom specijalističkom institutu ''Niš'' novu laboratoriju za bakterijske zoonoze i molekularnu dijagnostiku, koja je najsavremenija u Srbiji i regionu. Ministar je rekao da je prošle godine EU okarakterisala Srbiju kao zemlju koja pruža neverovatnu podršku u odbrani čitavog sistema Evrope u pogledu borbe protiv nodularnog dermatitisa - bolesti kvrgave kože goveda i da je najvažniju ulogu imao upravo taj institut. "Ovaj institut je bio tačka gde smo se najviše borili protiv bolesti kvrgave kože i plavog jezika. Zato sam došao da podržim ljude koji rade ovde", kazao je Nedimović. . On je naglasio da je taj institut dodatno unapređen novim centrom i laboratorijom, koja je jedna od najsavremenijih u svetu. "Moramo još da ih osnažimo i da odemo za korak dalje, da nema mesta gde će moći ta ispitivanja da se rade kao u Srbiji i to ću podržati kao ministar", poručio je Nedimović. On je kazao da je Niš grad u kome može da se razvija trgovina i da će se zato tu ulagati i u kontrolu kvaliteta mleka. "Da razvijemo i Niš, pored Batajnice i Novog Sada, pošto u Nišu imamo najveći stočni fond na ovim prostorima", dodao je Nedimović. Ministar je prethodno održao sastanak sa direktorom Instituta Milošem Petrovićem i zatim sa veterinarima.\nMinistar poljoprivrede i zaštite životne sredine Srbije Branislav Nedimović rekao je da je počela isplata subvencija poljoprivrednicima za setvu.On je dodao i da se ove sedmice sprema nova tranša od po 2.000 dinara po hektaru. On je novinarma u Privrednoj komori Srbije rekao da se subvencije ove godine dele pred početak setve, a ne kao ranije nekoliko meseci posle setve. "Istina je da finansijska podrška nije velika i da se daje za površine do 20 hektara", rekao je Nedimović. Dodao je da nema veće štete na pšenici od niskih zimskih temperatura, osim u severnoj Bačkoj i Banatu, gde nije bilo snega i zaštitnog pokrivača. "Najveće površine pod pšenicom su južnije u Vojvodini i centralnoj Srbiji, gde je sneg zaštitio pšenicu od oštećenja", rekao je Nedimović.


Promenada biciklista u Beogradu - Studio B\nPromenada biciklista u Beogradu\nPromenada biciklista u Beogradu Tanjug\nBeogradBeograd Pocetna 09. 09. 2018. 16:17:24\n„Bajk fest“, 13. po redu danas je na savskoj Promenadi okupio bicikliste koji na putu od Soluna do Beča prolaze i kroz srpsku prestonicu.\nCilj karavana, koji se održava u okviru međunarodnog projekta „Bike for Europe“ i kojim se obeležava početak Evropske nedelje sporta je popularizacija sportskog života i jačanje svesti o značaju vožnje bicikla.\nPredsednik Udrženja biciklista i biciklističkih kampanja Mirko Radovanović rekao je da u današnjoj akciji mogu učestvovati i deca školskog uzrasta, da će biti organizovano malo takmičenje i da je cilj popularizacija zdravog života, rekreacije i uopšte bavljenje sportom.\nRadovanović je naveo da biciklisti iz Soluna prolaze kroz Srbiju, obilaze gradove u našoj zemlji, a zatim preko Mađarske idu do Beča gde će se sresti sa drugom ekipom koja kreće iz Holandije.\nJorgos Farfaras iz organizacije „Bike for Europe“ istakao je da je cilj manifestacije da se slavi ovaj sport koji spaja ljude.\n„Nadam se da će poruka koju želimo da uputimo biti shvaćena, da je biciklizam i vožnja bicikla pravi način za širenje prijateljstva među narodima. Važno je da podstaknemo i decu da budu aktivna fizički i bave se sportom“, naglasio je Farfaras.\nBiciklisti su na ovu turu krenuli 1. septembra iz Soluna, a završiće je 23. septembra u Beču.


Otvorena vrata srpskim firmama\n26.10.2010. / 13:27\nNOVI SAD, Vladimir Damjanović, šef sektora za marketing, edukaciju i informacione tehnologije u banjalučkoj Gradskoj razvojnoj agenciji, pozvao je u Novom Sadu sve zainteresovane kompanije i firme iz Srbije da otvore svoje pogone i predstavništva u budućem biznis-parku u Banjaluci.\n“Biznis-park biće u funkciji za najduže šest mjeseci, a ono što se već sad može reći je da će firme koje u njemu otvore svoje pogone ili predstavništva, zemljište i komunalne naknade dobiti po cijenama koje su daleko povoljnije od tržišnih”, rekao je Damjanović i na Međunarodnom sajmu “Investekspo”, koji je danas počeo u Novom Sadu.\nOn je dodao da taj park svojim atraktivnim položajem i tehničkim rješenjima ni po čemu ne zaostaje za sličnim u Evropi.\n“Park ima svoju putnu, telekomunikacijsku i vodovodnu mrežu, elektrosnabdijevanje i javnu rasvjetu, toplotnu energiju, sistem odvođenja otpadnih voda sa odvojenim fekalnim i oborniskim vodama, službe odnosno mjesta za odlaganje otpada”, naveo je Damjanović.\nOsim grada Banjaluke na “Investekspu”, iz RS na novosadskom sajmu učestvuju i predstavnici Bijeljine, Laktaša i Bratunca.\nMeđunarodni sajam “Investekspo” danas je otvorio predsjednik Vlade AP Vojvodine Bojan Pajtić u prisustvu potpredsjednika Vlade Srbije Mlađana Dinkića.\nU okviru manifestacije održava se i Peti međunarodni sajam investicija i nekretnina, kao i 19. međunarodni sajam energetike sa održivim razvojem.\nNa Sajmu investicija i nekretnina više od 220 investicionih projekata predstaviće 54 lokalne samouprave iz cijele Srbije.\nTokom tri sajamska dana u Master centru Novosadskog sjama biće održano 14 stručnih skupova, predavanja i međunardni forum na aktuelne teme investicija i energetike.\nNa Sajmu investicija i nekretnina prisutne su privredne delegacije iz Austrije, Finske, Mađarske, Poljske, Portugalije, Slovačke i Slovenije. Srna


Avioni Air France-a ponovo lete za Beograd | CityMagazine\nUz tradicionalni vodeni pozdrav, avion kompanije Air France juče je sleteo na Aerodrom Nikola Tesla u Beogradu. Nakon 6 godina, Air France ponovo povezuje Beograd i Pariz svakodnevnim letovima sa pariskog aerodroma Šarl de Gol.\n„Veoma smo ponosni što se Air France vratio u Beograd, grad koji se skoro čitav vek nalazi na mapi letova naše kompanije. Želimo da ponovno otvaranje ove istorijske avio-linije bude zalog budućih uspeha za sve, počev od srpskih i francuskih putnika i kompanija, preko beogradskog aerodroma, do Air France-a. Trudićemo se da srpskim putnicima pružimo vrhunsku uslugu po kojoj je Air France čuven i da im olakšamo pristup širokoj Air France-ovoj mreži letova sa aerodroma Šarl de Gol“, rekao je Tajs Komen, generalni direktor Air France-KLM za Alpe, Balkan i Centralnu Evropu.\nOd 1. aprila avio-karte se mogu kupiti po ceni od već 198 evra. U cenu karata su uključene sve takse. Zahvaljujući saradnji Air France-a i Air Serbia-e, putnici imaju na raspolaganju 21 let nedeljno između Pariza i Beograda (14 letova Air Serbia-e i 7 Air France-a).\nFrancusko-rumunska kompanija za avio-transport, osnovana 1920, započela je se letovima na liniji Pariz–Beograd davne 1922. godine. Svoju rutu Pariz–Strazburg (otvorenu septembra 1920) ova avio-kompanija proširila je prema Pragu (oktobra 1920), Varšavi (aprila 1921), a zatim i ka Beču i Budimpešti (maja 1922).\nNjegova ekselencija Frederik Mondoloni se obraća prisutnima\nTradicionalni vodeni pozdrav\nBivša Cidnina linija ka istoku, pod novim komercijalnim imenom: Flèche d’Orient (Istočna strela), postigla je veliki uspeh tokom tridesetih godina. Ova „strela“ povezivala je Pariz sa Pragom, Varšavom, Bečom, Budimpeštom, Beogradom i Bukureštom.\nInauguraciona ceremonija na pisti\nPrekinut tokom Drugog svetskog rata, Air France-ov let za Beograd obnovljen je tek 1967. godine. U međuvremenu je 1946. stvorena jugoslovenska nacionalna aviokompanija – JAT (Jugoslovenski Aerotransport), koja je nasledila Aeroput, vodeću avio-kompaniju Kraljevine Jugoslavije. JAT je počeo da leti između Beograda i Pariza 1952, a u Beogradu je 1962. godine otvoren i aerodrom u Surčinu. Pet godina nakon otvaranja aerodroma, 1967, na njega će sleteti avion Air France-a.\nTajs Komen, generalni direktor Air France-KLM za Alpe, Balkan i Centralnu Evropu\nDevedesete i ponovni prekidi saobraćaja\nAir France je postepeno povećavao i broj letova između Beograda i Pariza. Tri leta nedeljno su povezivala dve prestonice 1975. godine. Pored dve Karavele koje su letele sredom i petkom, uveden je i let ponedeljkom na kom je saobraćao Boing B727. Već 1983, avioni tipa Boing B737 saobraćali su između Pariza i Beograda četiri puta nedeljno.\nAir France ponovo povezuje Beograd i Pariz\nAir France-ov let između Pariza i Beograda je ponovo uspostavljen 27. marta 2005. godine. Avioni tipa Erbas A319 i A320 leteli su jednom dnevno na ovoj liniji, da bi 2009. saobraćaj bio dupliran.\nNakon šest godina prekida, linija se obnavlja 2019.\nOzloglašeni Konor Mekgregor na Beldocsu Air France · avio linija · beograd · pariz\nProlećni Fashion Selection od 28. marta do 2. aprila


VUČIĆ OBIŠAO RUŠEVINE NARODNE BIBLIOTEKE: Znak sećanja na zločin nemačkog bombardovanja Beograda | Happy BSC portal\nPredsednik Srbije Aleksandar Vučić obišao je ruševine Narodne biblioteke Srbije u znak sećanja na veliki zločin nemačkog bombardovanja Beograda 6. aprila 1941. godine.\nTEŠKA NOĆ ZA DEŽURNE LEKARE: Hitna pomoć intervenisala 103 puta\nVREMENSKA PROGNOZA: Vednro uz povremena naoblačenja!\n-Danas je šesti april, osamdeseti po redu od izbijanja Drugog svetskog rata. U našem slučaju on sadrži specifičnost i simboliku. Pored stradanja ljudi i materijalnih dobara, prve sate Drugog svetskog rata na našem tlu obeležilo je uništenje najznačajnije zbirke pokretne kulturne baštine u ovom delu Evrope – Narodne biblioteke Srbije.\nI ovog šestog aprila kraj kratera na Kosančićevom vencu, obraslog u korov i naš zaborav, svestan tragičnih posledica tog čina , želim da ukažem na neophodnost uređenja tog lokaliteta koji i danas svedoči o trijumfu volje da se plamenom postigne trijumf uništenja i zaborava. Cilj ovog obilaska je da se sa tog mesta, na kome je počinjen najveći pojedinačni ratni zločin nad kulturnim nasleđem u čitavoj Evropi tokom Drugog svetskog rata, uputi jasna i odlučna poruka našoj i inostranoj javnosti da Republika Srbija ostaje posvećena idealima antifašizma, slobodarstva, nepokora i saradnje na kojima su zasnovani savremena Evropa i svet.-, napisao je Vučić na Instagram profilu buducnostsrbije.


Vesti online / Vesti / Ekonomija / Korisna inicijativa PKS za proizvođače stiropora\nDomaći proizvođači stiropora, zahvaljujući uspešnoj inicijativi Privredne komore Srbije, mogu da računaju na veću proizvodnju tog termoizolacionog materijala i proširenje kapaciteta. Rešeno pitanje opstanka 14 domaćih fabrika stiropora.\nNa inicijativu Grupacije proizvođača hidro i termoizolacionih materijala PKS, izmenjen je Pravilnik o tehničkim zahtevima bezbednosti od požara spoljnih zidova zgrada, iz 2017. godine. Domaća regulativa usklađena je sa regulativom Evropske unije i praksom zemalja u okruženju, što proizvođačima otvara vrata za veći plasman stiropora u toplotno izolacionim sistemima na fasadama objekata.\nDragan Stevanović, sekretar Udruženja za hemijsku, gumarsku i industriju nemetala Privredne komore Srbije kaže da je na ovaj način, posle godinu i po aktivnih napora da se izmene podzakonska akta, rešeno veliko pitanje opstanka 14 fabrika stiropora u Srbiji. Dosadašnji Pravilnik u velikoj meri ograničavao je korišćenje stiropora i gotovo u potpunosti eliminisao njegovu primenu na fasadama.\nČlanovi Grupacije navode da je, pored proširenja primene stiropora, jedan od prioriteta u novom Pravilniku bila protivpožarna zaštita. Prikupljeni su primeri dobre prakse zemalja okruženja i Evropske unije i razmotreni u saradnji sa Sektorom za vanredne situacije Ministarstva unutrašnjih poslova. Domaći Pravilnik, sa aspekta protivpožarne zaštite u građevinarstvu, stroži je u odnosu na praksu u Evropskoj uniji i jasno određuje upotrebu stiropora kao izolacionog materijala.\nMilan Tasić, predsednik Grupacije proizvođača termo i hidro izolacionih materijala PKS, vlasnik i direktor "FIME", ističe da su u protekloj godini proizvođači stiropora imali pad od 30 odsto plasmana na tržištu ovog građevinskog materijala, zbog prethodnog Pravilnika koji je usvojen bez konsultacija sa Grupacijom. To je dovelo i do otežanog snabdevanja termoizolacionim materijalima na tržištu Srbije. Za puni efekat novog Pravilnika potrebne su dve do tri godine da bi se materijal vratio u projekte i narudžbine počele ponovo da rastu, smatra Tasić.\nVladimir Ćujić, potpredsednik Grupacije i direktor marketinga "Austroterma Srbija" kaže da je najveći benefit za proizvođače koju je doneo izmenjeni Pravilnik što se stiropor kao komponenta kompozitno fasadnog termoizolacionog sistema može se primenjivati i na višim objektima nego do sada i što su opisi kategorija zgrada izmenjeni tako da će i po tom osnovu stiropor imati širu primenu.\n- PKS nam je bila ogromna podrška u ovome, zadovoljni smo autoritetom koji ima u zastupanju interesa privrednika u okviru naše Grupacije - istakao je Ćujić.


Beograd, 07. Novembar 2009. PR Objave: Najava -\nU nedelju, 08. novembra, od 17 - 19.30 časova u Kulturnom centru Rex održaće se panel diskusija Dot Fm. U okviru programa Dis-patch festivala Dis-patch i Webfest će zajednički predstaviti odnos muzike i interneta. Internet i nove tehnologije su imale preloman uticaj na skorije velike promene u svetu muzike i muzičkoj industriji.\nZahvaljujući globalnoj mreži, muzika se može naći na svakom mestu u svako vreme, a naziru se i mnogo veće promene, kako u okviru poslovnog aspekta muzičke industrije, tako i na strani slušaoca koji počinju da konzumiraju muzički materijal na novi način.\nProgram nazvan Dot Fm će se fokusirati na lokalne, domaće inicijative i projekte koji istražuju odnos muzike i interneta. Istovremeno ćemo predstaviti nekoliko različitih aspekata: formiranje muzičkog portala kakav je B92 FM, onlajn podršku u domenu muzičkog izdavaštva i društvenih mreža kojom se bavi festival Exit, i na kraju, pregled alternativnih pristupa i licenca u našoj sredini kroz aktivnosti Slobodne kulture i drugih. Učestvuju: Vladan Joler (Exit Festival), Nemanja Pantelić (B92 FM) i Vladimir Jerić (Slobodna kultura).\nPored domaćih gostiju, u panel diskusiji koja će uslediti nakon njihovih kratkih prezentacija učestvovaće i predstavnici velikih svetskih portala i društvenih mreža Last Fm (Rupert Cogan) i Resident Advisor (Todd Burns). Oni će razmeniti iskustva sa domaćim inicijativama, uz moderaciju Srđana Ercega, predstavnika Webfesta.\nNakon održavanja koncerta legendarnog finskog benda Pan Sonic od 20 h u Rexu, Webfest i Dis-patch zajednički predstavljaju zvaničnu završnu žurku Dis-patch festivala u klubu Batler (Francuska 12) iste večeri od 22 h, uz učešće Last FM DJ tima (UK), Billy Jean Collection (FR) i Every Kid on Speed (MK).\nWebfest je prvi regionalni događaj posvećen internet kreativnosti koji promoviše upotrebu internet tehnologija i predstavlja najbolje web projekte. Festival se održava u periodu 1. oktobra i 26. novembra.\nMuzika, Internet, fm, panel, diskusija, dis-patch, dot fm


U Gradišci održana obuka iz oblasti pripreme razvojnih projekata – RAGA – Razvojna Agencija Gradiška\nU Gradišci održana obuka iz oblasti pripreme razvojnih projekata\nU Gradišci održana obuka iz oblasti pripreme razvojnih projekataadmin7. децембра 2020. 7. децембра 2020.\nPrethodne sedmice u skupštinskoj sali Grada Gradiška, u organizaciji Razvojne agencije Republike Srpske i Gradske uprave održana je trodnevna obuka pod nazivom „Instrumenti za identifikaciju i pripremu razvojnih projekata“.\nCilj obuke bio je da se predstavnici javnih institucija osposobe da identifikuju i pripreme razvojne projekte kroz razradu plana aktivnosti i identifikaciju svih elemenata projekta, kako bi na kraju bili osposobljeni da rade na daljem njegovom razvoju.\nObuka je podrazumijevala rad u grupama na konkretnim projektnim prijedlozima prema metodologiji međunarodnih donatora. Pored predstavnika lokalne samouprave, komunalnih preduzeća „Vodovod“ i „Čistoća“, obuku su uspješno prošli i zaposlenici Razvojne agencije Gradiška.\nIz Gradske uprave Gradiška zahvalili su se Razvojnoj agenciji Republike Srpske što su prepoznali važnost pisanja projektnih aplikacija, a samim tim i Gradišku kao lokalnu zajednicu koja je u posljednje 4 godine kroz projekte obezbijedila značajan iznos donatorskih sredstava.


Počeo drugi po redu Big Deal projekat - Domino Magazin\nNaslovna Bizz Buzz Počeo drugi po redu Big Deal projekat\nNajbolji studenti pravnih fakulteta iz Beograda, Kragujevca i Novog Sada danas započinju drugi po redu Big Deal projekat iz oblasti kompanijskog prava upoznavanjem sa svojim mentorima iz kancelarije Janković, Popović i Mitić. Polaznici će zajedno sa svojim mentorima i asistentima sa fakulteta proći kroz sve faze M&A (merger and acquisition) transakcije kako bi sa detaljnim izučavanjem ovog tipa komercijalnih transakcija započeli šestomesečni proces pripreme za finale koje će se održati krajem godine u prostorijama JPM-a.\n“Danas će izabrani studenti imati priliku da detaljno prođu kroz sve faze jedne M&A transakcije koja obuhvata pripremanje transakcionih ugovora, pravnu analizu dokumenata jednog privrednog društva, ali i sam način pregovaranja u ovakvim transakcijama.” izjavio je Nikola Janković, stariji partner advokatske kancelarije Janković, Popović i Mitić.\nZa razliku od prošlogišnjeg Big Deal projekta ove godine će se studenti sva tri fakulteta pre finala naći pred komisijom sastavljenom od najiskusnijih advokata kancelarije Janković, Popović i Mitić kako bi se izabrala dva tima koji su na najvišem mogućem nivou pripremili potrebnu dokumentaciju i strategiju. Nakon toga dva najbolja tima idu u finale gde će se boriti međusobno i imati priliku da pokažu svo znanje koje su stekli tokom ovog projekta iz korporativnog prava.


Novak Đoković — Cenzolovka\nRazdor u BBC-ju zbog Novakovog intervjua\nPiše Bojan Vinulović\nIntervju Novaka Đokovića izazvao je razdor u kompaniji BBC, prenosi Tajms.\nSlučaj Novaka Đokovića, odnosno njegova deportacija iz Australije, novi je povod da se prorežimski mediji obruše na nezavisne medije, optužujući ih prvo da „navijaju“ da Australija protera Novaka, a sada i da je objektivno izveštavanje iz Srbije doprinelo samoj deportaciji svetskog tenisera broj jedan.\nSaga oko boravka Novaka Đokovića u Australiji i dalje traje i još nije poznata njegova sudbina u Melburnu. Đokoviću je po drugi put ukinuta viza, a njegovi advokati su uložili žalbu. Prvo pripremno ročište je održano danas, a večeras će srpski teniser biti saslušan pred službenicima imigracione službe. Suđenje se najavljuje za nedelju ujutru po…\nZbog postavljanja pitanja o vremenu testiranja Novaka Đokovića i činjenice da je pozitivan išao na javne skupove, tabloidi su pokrenuli kampanju protiv našeg lista. Juče je Alo naveo kako radimo „u interesu Marinike i Đilasa“, a danas Informer tvrdi da smo „bolesni“ i da „otvoreno navijamo da Đoković bude uhapšen i deportovan iz Australije“, što nema veze sa istinom.\n„Izgleda da su mnogi srpski mediji složni u oceni da je Novaku Isusu Đokoviću naneta belosvetska nepravda. On sada pati za celo čovečanstvo“, piše u osvrtu nemački Frankfurter algemajne cajtung.


Seminar o softveru za primenu morfološke analize u razvoju scenarija - Page\nJuly 08, 2020, 11:19:14 am\nPALUBA > Vesti > Vesti iz zemlje i okruženja > Srbija > Topic: Seminar o softveru za primenu morfološke analize u razvoju scenarija\nAuthor Topic: Seminar o softveru za primenu morfološke analize u razvoju scenarija (Read 602 times)\nPosts: 33 820\nSeminar o softveru za primenu morfološke analize u razvoju scenarija\n« on: May 19, 2011, 02:05:40 pm »\nU okviru Plana bilateralne vojne saradnje sa Kraljevinom Norveškom, u Upravi za strategijsko planiranje Sektora za politiku odbrane, 18. i 19. maja održan je seminar „Razvoj softvera za primenu morfološke analize u razvoju scenarija“.\nPOP_1794.jpg (115.46 KB. 1024x681 - viewed 43 times.)\nSeminaru, kojim je rukovodio načelnik Uprave za strategijsko planiranje Sektora za politiku odbrane general-major dr Božidar Forca, prisustvovali su predstavnici organizacionih jedinica Ministarstva odbrane i Vojske Srbije koje obavljaju poslove iz oblasti strategijskog i operativnog planiranja.\nDelegaciju Ministarstva odbrane Kraljevine Norveške predstavljali su pukovnik Svere Iversen iz Sektora za politiku odbrane i dugoročno planiranje i istraživač Havard Fridhejm iz Norveškog instituta za odbrambena istraživanja (FFI).\nU toku seminara razmotreni su različiti aspekti primene scenarija u strategijskom i operativnom planiranju, sa posebnim akcentom na primenu morfološke analize u razvoju scenarija. Predstavnik Centra za komandno informacione sisteme i informatičku podršku prezentovao je softver za podršku primene morfološke analize u razvoju scenarija koji je razvijen za potrebe Ministarstva odbrane i Vojske Srbije.\nSeminar je značajan za ukupnu osposobljenost pripadnika Ministarstva odbrane i Vojske Srbije za primenu savremenih alata i tehnika u razvoju scenarija, a za potrebe strategijskog i operativnog planiranja.\nPredstavnici Ministarstva odbrane Kraljevine Norveške su istakli da je realizacija seminara pomogla i njima u sagledavanju mogućih pristupa u razvoju scenarija, kao i da treba nastaviti saradnju u toj oblasti.


PROPISI.com | KULTURA – PROSVETA\nKULTURA – PROSVETA\nSpecijalnom emisijom „Stopama Svetog Save“ obeležena školska slava\nMinistarstvo prosvete, nauke i tehnološkog razvoja Vlade Republike Srbije saopštilo je danas da je ove godine obeležilo školsku slavu Sveti Sava specijalnom emisijom „Stopama Svetog Save“, koja je emitovana 27. januara na Radio-televiziji Srbije.\nZbog epidemijske situacije, Svetosavska akademija, koju Ministarstvo tradicionalno organizuje 27. januara u Narodnom pozorištu u Beogradu, ove godine je realizovana na drugačiji način.\nPrvi potpredsednik Vlade i ministar prosvete, nauke i tehnološkog razvoja Branko Ružić naveo je da je to ministarstvo želelo da kroz bogati kulturno-umetnički program široj javnosti predstavi značaj obrazovanja i vaspitanja, reformski proces prosvete i nauke koji je u toku, kao i svih 29 dobitnika Svetosavske nagrade za 2020. godinu.\nRužić je podsetio na ključne zavetne poruke prosvetiteljskog dela Svetog Save, istakavši da su obrazovanje i vaspitanje ključni činioci napretka društva i države.\nUpravo zato je važno da u deci od njihovog najranijeg uzrasta podstičemo radoznalost i ljubav prema knjizi, novim saznanjima i veštinama, da tu ljubav kasnije širimo i razvijamo, kako za ličnu sreću, tako za napredak našeg društva i opštu dobrobit čovečanstva, poručio je on.\nPrema njegovim rečima, za ostvarivanje tih plemenitih zadataka, u skladu sa politikama Vlade Srbije, opredelilo se 160.000 zaposlenih u vaspitno-obrazovnom sistemu, koji su uvereni da se samo pravim, kreativnim prenošenjem znanja, mogu stvoriti pravi ljudi sutrašnjice.\nNa Svetog Savu svaka škola, svako dete, svaki naši sunarodnik, ma gde god da se nalazi u svetu, iskazuje privrženost imenu i neprolaznom delu velikog narodnog prosvetitelja, utemeljivaču samostalne srpske države i crkve i našem prvom arhiepiskopu, naveo je prvi potpredsednik Vlade.\nOn je ukazao na to da je zaostavština Svetog Save zastupljena u programima nastave i učenja na srpskom jeziku, na svim nivoima obrazovanja i vaspitanja, koji se ostvaruju i u Srbiji i u školama na srpskom jeziku u inostranstvu.\nU pomenutoj emisiji gledaoci su mogli da se prisete i kako su o Svetom Savi govorili patrijarh Irinej, patrijarh Pavle i mitropolit Amfilohije.\nU muzičkom delu nastupali su Danica Crnogorčević i grupa "357", kao i horovi "RTS", "Kolibri", "Rastko"i "Čarolija".\nEmisija je na Drugom programu Javnog medijskog servisa Radio-televizije Srbije emitovana u sredu, 27. januara, u 18 časova, a reeemitivana je na Radio-televiziji Vojvodine i Radio-televiziji Republike Srpske.\nTakođe, ova emisija će biti prikazana u repriznom terminu u subotu, 30. januara, na Drugom programu RTS-a u 13 časova, a na kanalu RTS Svet istog dana u 15 časova.\nEmisija se može pogledati na sajtu Ministarstva prosvete, nauke i tehnološkog razvoja, preko YouTube kanala, dodaje se u saopštenju.


JAPANSKA BANKA ZAINTERESOVANA DA INVESTIRA U SRBIJI\nPremijerka Srbije Ana Brnabić izjavila je da je najvažnija vest koju donosi iz Japana to da je Japanska banka za međunarodnu saradnju zainteresovana za dođe i investira u Srbiji.\nSastala sam se sa guvernerom Maedom i sada ćemo uspostaviti mnogo intenzivniju komunikaciju sa tom bankom, kako bismo ih doveli u Srbiju i kako bi oni otvorili fondove za kompanije, za istraživanje i razvoj, nauku, obrazovanje, investitore i fondove koji će otvoriti prolaz za srpsko-japansku ekonomsku saradnju, rekla je Brnabić.\nOna dodala da će guverner Maedo doći u Srbiju uskoro, kako bi započeli razgovore o otvaranju investicionog fonda u Srbiji, saopštila je Vlada Srbije.\nSumirajući posetu Japanu, Brnabić je ocenila značajnim razgovor sa premijerom Šinzo Abeom, sastanke sa Parlamentarnom grupom prijateljstva i društvom prijateljstva Japan-Srbija.\nU odnosima Srbije i Japana, jedno otvoreno pitanje je japansko priznanje Kosova, ali je Brnabić izrazila zahvalnost Japanu na neutralnom stavu u glasanju i pri Interopolu i pri UNESKO.\nNama su u Japanu zaista bila otvorena sva vrata, imala sam uspešnu posetu, vraćam se sa novim kontaktima i novim šansama za Srbiju, rekla je Brnabić.\nBrnabić je najavila da će u petak u Moskvi potpisati Sporazum o slobodnoj trgovini sa Evroazijskom unijom.\nNa marginama posete Japanu, Brnabić je razgovarala sa predsednikom Moldavije Igorom Dodonom i premijerom Češke Andrejem Babišom, na kojima je takođe tema bila Kosovo i Metohija. Brnabić je istakla da je Babiš, kao i mnogi drugi u Evropskoj uniji, razočaran i rezigniran što EU nije donela sada neke hrabrije odluke povodom proširenja i otvaranja pregovora sa Severnom Makedonijom i Albanijom.\nSrbiji je važna saradnja sa Višegradskom četvorkom, zahvalna sam što su nas pozvali na poslednje sastanke, što u ovom trenutku razgovaramo intenzivno o formatu Višegradska četvorka plus jedan, odnosno plus Srbija, naglasila je Brnabić.\nŠTA JE BUDUĆNOST BANKARSTVA?\nŠtednja u Banci Poštanska štedionica\nO visini minimalca sledeće nedelje\nProgram "Moja prva plata" startuje sledeće nedelje


Potpredsjednik Simović na Žabljaku: Odgovor na trenutne izazove, uz nove projekte za brži ekonomski razvoj – savjetuje\nPotpredsjednik Simović na Žabljaku: Odgovor na trenutne izazove, uz nove projekte za brži ekonomski razvoj\nPotpredsjednik Simović na Žabljaku: Odgovor na trenutne izazove, uz nove projekte za brži ekonomski razvoj Potpredsjednik Vlade Crne Gore i ministar poljoprivrede i ruralnog razvoja mr Milutin Simović prilikom radne posjete Opštini Žabljak ocijenio je da se na Žabljaku vrijedno radi, da se, uz podršku Vlade, realizuju projekti za unapređenje infrastrukture i kvalitetniji život građana, posebno u ruralnim područjima, ali i projekti za stvaranje pretpostavki za razvoj prioritetnih oblasti – turizma i poljoprivrede.\nNakon sastanka u Opštini, potpredsjednik Simović je zajedno sa predsjednikom Opštine Žabljak Veselinom Vukićevićem i saradnicima, otvorio novoizgrađeni vodovod Krš – Šaranci, kojim je vodu dobilo 40 domaćinstava, a potom obišao niz lokalnih seoskih puteva koji su rekonstruisani i asfaltirani kroz Projekat razvoja ruralnih područja, u selima Dobri Nugo, Merulja, Virak i Pošćenski kraj.„Ovo su projekti koji govore o našoj zajedničkoj odlučnosti i spremnosti da, nakon uspješnog suočavanja sa izazovima pandemije, i u narednom periodu uspješno odgovorimo svim izazovima koji su pred nama, a to je da kreiramo i realizujemo nove projekte koji treba da budu, ne samo sanacija socioekonomskih posljedica pandemije, nego i stvaranje pretpostavki za ubrzaniji ekonomski razvoj“, kazao je potpredsjednik Simović.\nOn je istakao da i na Žabljaku i u cijeloj Crnoj Gori predstoji upravo faza kada će se realizovati što više razvojnih projekata koji će značiti očuvanje postojećih radih mjesta, otvaranje novih, povratak Crne Gore na visoke stope ekonomskog rasta i stvaranje pretpostavki za razvoj ključnih sektora. „Ovdje je to projekti za unapređenje turizma i poljoprivrede, koji međusobno povezani, treba da doprinesu da u narednim godinama imamo još uspješnije turističke sezone. I ovdje i u cijeloj Crnoj Gori“, kazao je Simović.Govoreći na otvaranju vodovoda Krš – Šaranci u koji je tokom prethodne tri godine uloženo ukupno 550 hiljada eura, Simović je kazao da je to jedan od projekata koji ukazuje na uspjeh zajedništva Vlade, lokalne uprave i mještana, s obzirom da je riječ o vrlo zahtjevnom projektu i finansisjki i tehnički. Istakao je da je riječ o kapitalnom projektu za ovaj, inače bezvodan kraj, kojim je riješen decenijski problem stanovnika ovog kraja. I brojni okupljeni mještani Šaranaca izrazili su zadovoljstvo što su dočekali vodu, iako se to, kako su kazali, prije desetak godina u ovom bezvodnom kraju teško moglo vjerovati.Predsjednik Opštine Žabljak Veselin Vukićević istakao je zadovoljstvo realizacijom svih projekata koji se u saradnji sa Ministarstvom poljoprivrede realizuju na području opštine.\nPredsjednik Opštine Žabljak Veselin Vukićević istakao je zadovoljstvo realizacijom svih projekata koji se uz podršku Ministarstva poljoprivrede realizuju na području opštine, a danas posebno završetkom vodovoda u Šarancima. On se zahvalio i mještanima na saradnji, ali je istakao i podršku Vojske Crne Gore i Glavnog grada koji su pomogli na realizaciji projekta, čime je investicija projektne vrijednosti 500 hiljada eura smanjena na oko 330 hiljada eura. Vukićević je kazao da je u prethodnom periodu na Žabljaku urađeno dosta na unapređenju ruralne infrastrukture, što ne bi bilo moguće bez podrške Ministarstva poljoprivrede i ličnog angažovanja potpredsjednika Simovića. Posebno ga ohrabruje najava da će se nastaviti značajna podrška projektima od značaja za građane Žabljaka.Simović je danas obišao i više novih asfaltiranih dionica seoskih puteva na području Žabljaka, finansiranih kroz Projekat razvoja ruranih područja koji realizuje Vlada u saradnji Međunarodnim fondom za razvoj poljoprivrede (IFAD).\nPrema riječima Simovića, u protekle dvije godine, na području Žabljaka asfaltirano je oko 5 km seoskih puteva. Sa ovim projektom Vlada i Opština će nastaviti i u ovoj godini asfaltirati novih 5 km puteva na deset pojedinačnih dionica. Pored toga, Simović je najavio nastavak realizacije preostalih vodoprivrednih projekata, među kojima i izgradnja treće faze vodovoda na Njegovuđi, kao i početak radova na izgradnji vodovoda u selu Dobri Nugo.„Imamo snage, imamo viziju i zajedništvo koje nam garantuje uspjehe“, poručio je Simović sa Žabljaka


Da li će stanovi još poskupeti? - Vesti\nIzvor: Nekretnine.rs Autor: Rts.rs\nDva faktora su uticala na cene, mesečni "ceh" raste i do 7 odsto, a kriza bi mogla dodatno da uzdrma tržište.\nU Srbiji se u periodima krize ulaže u kuće i stanove, jer je to najsigurnije za ulaganje. Nenad Đorđević, predsednik Upravnog odbora Klastera nekretnine, kaže da prosek cene kvadrata u Srbiji podižu Beograd i Novi Sad. U Beogradu se najviše prodaju stanovi od 1.400–1.500 evra po kvadratu pa do 3.000, odnosno 3.500 evra, rekao je Đorđević. Neke prognoze pokazuju da bi do kraja godine stanovi mogli još da poskupe, pominje se i poskupljenje do 20 odsto zbog rasta cena građevinskog materijala na svetskom tržištu, rata u Ukrajini, ali i sve veće potražnje za nekretninama kao sigurnog mesta za ulaganje, piše RTS.\nNaveo je da je tržište nekretnina 2020. u Srbiji vredelo 4,1 milijardu evra, a 2021. godine 6,5 milijardi evra, što je rast od gotovo 40 odsto. "Slično je bilo svuda, ovo nije izolovano i ne važi samo kod nas", napomenuo je.


U Francuskoj desnica zadržala većinu u Senatu - NOVA portal\nU Francuskoj desnica zadržala većinu u Senatu\nSvet Autor:Beta28. sep. 202017:33\nFoto:Dominique Boutin / Sputnik / Profimedia\nIzbori za Senat u Francuskoj nisu uzburkali dosadašnji saziv gornjeg doma parlamenta, pošto je desnica zadržala većinu na nedeljnim izborima, dok ekolozi planiraju formiranje autonomne političke grupe.\nIzbori za Senat, koji se održavaju svake tri godine a na kojima se bira polovina predstavnika gornjeg doma, nisu direktni izbori već glasaju opštinski i regionalni odbornici, poslanici u donjem domu parlamenta i odlazeći senatori.\nMakron: Svet se ne svodi na rivalitet između Kine i SAD\nDesnica je na tim izborima veliki pobednik tako što je osvojila dodatnih desetak mesta. Desničarski Republikanci su dobili 76 mesta, odnosno najviše glasova, i oni su zajedno sa saveznikom Unijom centrista osvojili većinu – 172 od ukupno 348 mesta.\n„Izbori održani u posebnom sanitarnom, ekonomskom i društvenom kontekstu doneli su većinu desnici i centru“, rekao je predsednik Senata Žerar Larše iz stranke Republikanci i koji će tokom nedelje biti verovatno ponovo izabran na tu funkciju.\nDruga politička snaga u Senatu, Socijalistička partija, izgubila je šest mesta u korist levičarskog saveznika Komunističke partije, koja je osvojila dva dodatna mesta. Ekolozi ili Stranka „Evropa, Ekologija-Zeleni“ osvojili su šest mesta što im omogućava formiranje posebne političke grupe u Senatu.\nCentristička Republika u pokretu, francuskog predsednika Emanuela Makron izgubila je nekoliko mesta, od 23 sada ima 19.\nSenatom, čiji se članovi biraju za šestogodišnji mandat, dominira skoro bez prekida desnica od početka Pete republike 1958. godine. Jedino je u periodu od 2011. do 2014. godine većinu imala levica, odnosno Socijalistička partija.


Niška televizija » Kompletom integrisanih alarmnih sistema nagrađena škola „Mija Stanimirović“ (VIDEO)\nKompletom integrisanih alarmnih sistema nagrađena škola „Mija Stanimirović“ (VIDEO)\nObjavljeno 10.04.2014. 14:37\nElektrotehnička škola „Mija Stanimirović“ jedna je od tri škole u Srbiji koje su nagrađene kompletom integrisanih alarmnih sistema. Nagrada će naročito koristiti učenicima koji se školuju za profile elektrotehničar multimedija, administrator računarskih mreža i elektrotehničar telekomunikacija.\nPrezentacioni komplet integrisanih alarmnih sistema nagrada je kompanije „Lunatronik“ Elektrotehničkoj školi „Mija Stanimirović“.\nBudući elektrotehničari će putem obuke za rukovanje alarmnim sistemima naučiti kako da na najsavremeniji način na vreme spreče provalu, detektuju poplavu ili požar u objektu i na vreme reaguju.\nNagrada vredi 330.000 dinara, a “Mija Stanimirović“ je jedna od tri srednje škole ovog profila u Srbiji koja će pomoću nagrade „Lunatronika“ moći da svoje đake obučava rukovanju najmodernijim sigurnosnim sistemima.\nUručeni sertifikati „Digitalne akademije“ (VIDEO)


Radončićeva logika: Bošnjaci počeli rat, poželjni saradnici ratnih zločinaca | Bportal\nRadončićeva logika: Bošnjaci počeli rat, poželjni saradnici ratnih zločinaca\nNakon što je rekao da su Bošnjaci započeli rat, logično je što Radončić zapošljava saradnike ratnih zločinaca\nPiše: Jusuf Kapić\nPosljednjih dana traje velika polemika u javnosti po pitanju imenovanja Svetlane Cenić na poziciju predsjednice Nadzornog odbora BH Telecoma na prijedlog Radončićevog SBB-a, a uz glasove te stranke i Čovićevog HDZ-a.\nPovodom tog imenovanja predstavnici udruženja žrtava ratnih zločina i podsjetili su da je Svetlana Cenić bila saradnica ratnih funkcionera Republike Srpske Nikole Koljevića i Jovana Tintora Joje, kojem se trenutno sudi pred Sudom BiH za ratne zločine.\nTakođer, navedeno je da je Cenićeva u martu 2006. kao svjedokinja odbrane na suđenju Momčilu Krajišniku pred Međunarodnim krivičnim tribunalom za bivšu Jugoslaviju (ICTY) u Haagu izjavila da je logor Trnopolje u Prijedoru bio “sabirni centar odakle je mogao ići gdje ko hoće”.\nTom ciničnom opaskom, izrečenom u maniru okorjelih kriminalaca, Cenićeva je uvrijedila žrtve tog logora, s obzirom da nikada nije uputila izraze izvinjenja žrtvama, niti se na odlučan način moralno distancirala od svojih ratnih funkcija.\nNajglasniji kritičar odluke o njenom imenovanju u Vladi Federacije bio je ministar raseljenih osoba izbjeglica Edin Ramić iz Stranke demokratske akcije (SDA), koji je iznio stavove porodica žrtava da je nedopustivo da osoba sa takvom ratnom prošlošću bude nagrađena imenovanjem na tu prestižnu funkciju.\nNakon toga, s razlogom uznemireni Radončić je pokušao napraviti harangu protiv Ramića, gdje je polomio zube. Bošnjački povratnici u RS digli su glas protiv hajke i stali u zaštitu Ramića, a sam Ramić je i pored pritisaka hrabro istrajao u svojim stavovima, braneći moralne principe i interese svog naroda, kao i tokom rata kada je sa samo 17 godina branio državu od politika agresije.\nRadončić instaliranjem Cenićke u BH Telecom nije samo uvrijedio žrtve i zdravu pamet, nego i u stratešku firmu ove države i ovog naroda uvodi sumnjive aktere. Postoji već jasan kontinuitet Radončićeve politike u službi prekograničnih interesa, posebno politika iz Beograda. Još od prije izjave na suđenju na Kosovu, da su Bošnjaci započeli rat, a posebno nakon nje, kada je ta politika agenture stranih interesa postala polutransparentna.\nU tom smislu ne čudi, i jasna je logika po kojoj je Radončiću, nakon izjave da su Bošnjaci započeli rat, prirodno da imenuje saradnice ratnih funkcionera u RS-a u strateška javna preduzeća u Federaciji, čime se državnom interesu BiH i interesu Bošnjaka podmeće kukavičije jaje koje ima namjeru da iznutra izjeda državu, dok izvana traju kontinuirani napadi i pritisci.\nU Avazovom tretiranju unutarnjih političkih odnosa i regionalne politike, pozitivan tretman imaju Aleksandar Vučić, Milorad Dodik i Dragan Čović, a Radončić bi da ubijedi bošnjačku javnost da je Bakir Izetbegović u svemu tome najveći problem. A poslije Izetbegovića i svi oni koji ukazuju na opasnosti Radončićevog djelovanja.\nOsim anti-državnih ciljeva Radončićeve politike, hajka “Avaza” na Ramića i sve one koji su prokazali suštinu imenovanja Svetlane Cenić u BH Telecom pokazala je još jednu važnu dimenziju. Od nekada strašne medijske aparature ostale su samo olupine. “Avaz” je odavno izgubio povjerenje u bošnjačkom korpusu, o čemu svjedoči i Radončićeva potreba da kreira nove portale, poput narod.ba,koji još nisu kontaminirani njegovim imenom, a sa kojih pokušava plasirati svoje konstrukte, jer je svjestan da “Avazu” više niko ne vjeruje. Činjenica da se Radončić stidi svog imena, jasan je dokaz da se nalazi u slobodnom političkom padu, a odgovornost bošnjačkog naroda je da mu pomogne da taj pad ubrza i da dekontaminira političku scenu svojim prinudnim političkim povlačenjem.\nSljedeći članak: Kavazović i Daul o izazovima bh. društva na putu evropskih integracija\nPrethodni članak: Rusija poslala u Srbiju vojni otpad, remont “migova” znatno skuplji od kupovine novih\nOtkazano gostoprimstvo Fahrudinu Radončiću u Goraždu\nRadončić: Još nisam odlučio da li će SBB odlučiti da kandidi…\nRadončić izmislio zaključak o OSA-i: SBB u Parlamentu glasao…


Narodna banka Srbije obeležava Svetsku nedelju štednje\nNarodna banka Srbije će i ove godine kroz programe finansijske edukacije od 30. oktobra do 3. novembra tradicionalno učestvovati u obeležavanju Svetske nedelje štednje.\nU Osnovnoj školi „2. oktobar“ u Zrenjaninu, za učenike osmog razreda biće održana radionica „Moj budžet i ja“, koja ima za cilj da, ističući važnost planiranja ličnog i kućnog budžeta, kod mladih razvija odgovornost pri donošenju odluka o raspolaganju novcem i da ih nauči da novac može i da se štedi, ulaže i donira. Za niže razrede biće organizovane radionice „Znamenite ličnosti na novčanicama“ i „Dinar naš novac“, koje obrađuju teme istorijata novca, lažnog novca i načina njegovog prepoznavanja, kao i likovnih rešenja na novčanicama kao svedočanstva nacionalnog identiteta zemlje koja te novčanice emituje, s naglaskom na istorijat i zadatke Narodne banke Srbije.\nPovodom Nedelje štednje, Narodna banka Srbije će i kroz redovne posete Centru za posetioce omogućiti upoznavanje sa sadržajima izložbenog prostora uz predstavljanje osnovne postavke „Novac na tlu Srbije“, kao i tematskih izložbi „Dinar naš novac“, „Kovani novac Srbije“, emitovanjem video materijala i interaktivnih sadržaja. Narodna banka Srbije, kroz izložbene i edukativne aktivnosti koje sprovodi u svom jedinstvenom Centru za posetioce - muzeju novca, promoviše dečiju štednju, upoznaje ih sa istorijatom novca, proučavanjem uloge i značaja centralne banke, elementima prepoznavanja falsifikata novca i sa ponudom i funkcionisanjem složenih finansijskih tržišta.\nNarodna banka Srbije, kao društveno odgovorna institucija sprovodi programe finansijskog obrazovanja svih starosnih kategorija stanovništva. U okviru finansijske edukacije dece i omladine, Narodna banka Srbije daje svoj doprinos unapređenju informisanosti i razumevanju finansijskih proizvoda i usluga, počev od najmlađih do najstarijih, jer je finansijsko opismenjavanje jedan od preduslova za jačanje poverenja u finansijske institucije i razvoj finansijskog sektora.\nSvetski dan štednje je ustanovljen na prvom Međunarodnom skupu bankara 31. oktobra 1924. u Milanu na predlog italijanskog profesora Filipa Ravica. Predstavnici svetskih štednih institucija iz 29 zemalja su se sastali kako bi, kroz razmenu iskustava pronašli rešenje za izlazak iz velike ekonomske krize. Na skupu je osnovan i Međunarodni institut za štednju. Tom prilikom bankari su poslali zajedničku poruku o značaju štednje i finansijske edukacije za razvoj odgovornog društva.


Glasovao i Dodik\nPrvi čovjek državne tvorevine Republike Srpske, čijim su tvorcima u Haagu “odrezane” najviše kazne, pa i doživotne, Milorad Dodik, glasovao je u Općini Savski venac na nedjeljnjim izborima za gradonačelnika i novu vlast u Beogradu. U Beogradu pravo glasa ima 1.606.931 građanin pa je očito kako je na popisu dosta i onih, poput Dodika, koji žive negdje drugdje, a u Beograd dođu samo na glasovanje.\nU normalnom svijetu to bi bio velik skandal, ali ne i na Balkanu, pa je posve normalno da isti Dodik bude u izaslanstvu koje razgovara s, primjerice, ruskim šefom diplomacije Sergejom Lavrovom nedavno u Beogradu. Srpski mediji doznaju kako Dodik ima dvojno državljanstvo, BiH i Srbije, a, kako je sam potvrdio, u Beogradu posjeduje vilu u elitnom kvartu Dedinju, koju je iznajmio veleposlanstvu Izraela u Beogradu, ali nedavno su objavili da je izraelska ambasada otkazala Dodiku najam vile. Svojevremeno je Tužiteljstvo BiH vodilo istragu kako je Dodik kupio vilu u Beogradu. Dodik se prije pohvalio kako je u Beogradu imao sedam stanova, ali ih je sve prodao (nije pojasnio kako ih je kupio) i bio je optuživan da je novac od prodanih stanova prokrijumčario u BiH i svoj “Dodikstan” gdje je apsolutni vladar i najbogatiji čovjek u ovom inače siromašnom entitetu siromašne BiH.\nZahtjev za državljanstvo Srbije podnio je 2007. kada je ministar vanjskih poslova Srbije bio Vuk Jeremić, s kojim je Dodik imao izuzetne odnose, kao i s tadašnjim predsjednikom Srbije Borisom Tadićem s kojim je sudjelovao na predizbornim skupovima Tadićeve Demokratske stranke, piše portal rtvbn.com. a agencija Tanjug pojašnjava kako glasanje na lokalnim izborima znači da predsjednik RS ima prijavljeno prebivalište u glavnom gradu Srbije, a ne u entitetu na čijem je čelu.\n- U Srbiji jedino koristim demokratsko pravo glasa, a pravo na socijalno, mirovinsko i zdravstveno osiguranje koristim u Republici Srpskoj – rekao je novinarima ubacujući glasački listić.\nBit će zanimljivo čuti što će na to reći srpski ministar vanjskih poslova Ivica Dačić koji je neki dan grmio kako zbližavanje Kosova i Albanije vodi prema njihovu ujedinjenju i stvaranju “velike Albanije” te da “Albanci na Kosovu nisu nacija već nacionalna manjina” pa je upitao “postoji li neki drugi narod koji ima dvije države.” Dodik sigurno zna odgovor.M.Flego\nNajniža izlaznost do sada\nIzlaznost na lokalnim izborima za Skupštinu Beograda u prva tri sata manja je nego u posljednja tri izborna ciklusa, a do 10 sati glasovalo je 7,24 posto od 1.606.693 građanina s pravom glasa, priopćili su Centar za slobodne izbore i demokraciju (CESiD) i Gradsko izborno povjerenstvo (GIK).\nGLAVNI TAJNIK UN-A UPOZORIO DA SVIJET NE IDE U DOBROM SMJERU\nKlimatske promjene pitanje su života i smrti


UNS na Kosovu održao redovnu skupštinu: Prioritet su rešavanje ubistava novinara i medijskih radnika na Kosovu GracanicaOnline.Info\nUNS na Kosovu održao redovnu skupštinu: Prioritet su rešavanje ubistava novinara i medijskih radnika na Kosovu\n30. decembra 2020. 2 min read\nU Gračanici je danas, u skladu sa zdravstvenim merama propisanim za zaštitu od virusa korona, održana redovna skupština UNS-a na Kosovu.\nU Gračanici je danas, u skladu sa zdravstvenim merama propisanim za zaštitu od virusa korona, održana redovna skupština UNS-a na Kosovu. Prisutnima je o rezultatima rada u protekloj godini koja je od marta posebno otežana vanrednim stanjem i pandemijom govorio predsednik UNS-a na Kosovu Budimir Ničić.\nNičić je rekao da su UNS i UNS na Kosovu u više navrata pozivali na profesionalno izveštavanje u vremenu pandemije i reagovali na stravičan postupak portala Gazeta Sinjali koji je objavio spisak sa imenima 210 Srba, Roma i Goranaca sa Kosova kojima je određena izolacija ili se leče od virusa korona i tražio hitno uklanjanje sa interneta.\nNičić je govorio i da je među brojnim reagovanjima i ono na izveštavanje Radio-televizije Kosovo, portala Telegrafi, Botasot i Kosovarija i ostalih medija na albanskom jeziku koji su u vreme pandemije objavili da se Srpska pravoslavna crkva u Prištini „protiv kovida-19 bori nepotvrđenim ruskim modelom”.\nUNS na Kosovu je, podsetio je Ničić, sedmu godinu za redom dodelilo Beli božur i Crni Božur za dobru saradnju sa novinarima i medijima, odnosno lošu saradnju i neodazivanje novinarima i medijima. Beli božur dobili su advokat Dejan A. Vasić i istoričar Aleksandar Gudžić. Po Crni božur nije došao dobitnik – direktor Kliničko-bolničkog centra Priština sa sedištem u Gračanici Bratislav Lazić.\nI ove godine izvestio je Ničić prisutne, jedna od najvažnijih aktivnosti bila je da se novinari i medijski radnici okupe pored ploče nestalim kolegama Đuru Slavuju i Ranku Pereniću, na ledini pored Velike Hoče, sa koje godinama UNS i UNS na Kosovu traže pravdu ne samo za Slavuja i Perenića, već i sve kolege koje su ubijene i otete od 1998. do 2005. godine, bez obzira na veru i nacionalnost.\nOve godine javno se sa tog mesta iznelo očekivanje da Specijalni sud za ratne zločine sa sedištem u Hagu i Specijalno tužilaštvo odgovore gde su naše kolege, ko je odgovoran za njihova ubistva i otmice, a da se počinioci tih zločina najstrože kazne, objasnio je prisutnima Ničić.\nMeđu aktivnostima UNS-a na Kosovu bila je i nedavna organizacija seminara za novinare o zločinima iz mržnje na kom je učestvovalo 20 novinara, a predavači su bili Ivan Ilić, dopisnik RTV-a iz Haga i Brisela i Jelena Petković, koja je istraživala ubistva i otmice srpskih i albanskih kolega na Kosovu.\nTags: redovna skupština Uns UNS na Kosovu\nPrevious Lokalne nevolje se mogu prevazići zajedničkim radom\nNext UNS na Kosovu uručio zahvalnicu Janu Bratuu\n23. septembra 2021., 13:27


Papa Benedikt XVI u poseti Turskoj\nPapa Benedikt XVI započeo je četvorodnevnu posetu Turskoj pod senkom sporenja čak i pre nego što je njegov avion sleteo u Ankaru. Pojedine Turke vređaju njegove nedavne izjave o islamu, dok drugi imaju primedbe na njegove ranije izjave o mestu Turske u Evropi.\nVatikanski zvaničnici su od početka priznavali da nisu očekivali da će papu Benedikta XVI dočekati oduševljena masa. Hiljade Turaka su u nedelju izašle na ulice Istanbula da protestuju zbog posete, a čak je i Turska vlada pokazala znake nezadovoljstva. Premijer Redžep Tajip Erdogan najpre je saopštio da mu obaveze neće dozvoliti da se sastane sa papom, ali je na kraju ugovorena kratka dobrodošlica na aerodromu, pre premijerovog odlaska na samit NATO-a u Letoniji. To je prva poseta Benedikta XVI Turskoj, otkako je prošle godine postao poglavar Katoličke crkve i mnogi u Turskoj smatraju da bi trebalo da objasni neke stvari. Podsetimo da je pre dva meseca papa citirao jednog vizantijskog cara koji je napisao da su neka učenja proroka Muhameda "zla i nečovečna" i rekao da je islam prevashodno širen "pomoću mača". Profesor Dogu Ergil, politički sociolog na Ankarskom univerzitetu, kaže da je papa u stvari samo izrazio uvreženo verovanje na Zapadu: da je islam opasan za hrišćanstvo.\n"U stvari, on je izrazio strepnju hrišćanskog sveta da je islam danas postao otpornija i dinamičnija religija, koja se širi na hrišćanski svet, odnosno pokušava da zauzme i privatni i geografski prostor hrišćanstva", kaže Ergil.\nMnogi takođe smatraju da je zabrinutost za hrišćanstvo suštinski razlog za stav Benedikta XVI prema ulasku Turske u Evropu – stav koji je on izrazio mnogo pre nego što je postao papa. Politički naučnik Hasan Uelan, sa Univerziteta Bilkent u Ankari, kaže da su takvi pogledi naljutili čak i mnoge svetovno orijentisane Turske.\n"Pamtimo ovog papu dok je bio kardinal Racinger u Rimu, koji je imao običaj da i neupitan istupi sa savetima i opaskama o izgledima Turske da uđe u Evropsku uniju i svaki put kada bi otvorio usta, to bi bile izjave o kulturnim razlikama između Turske i Evropske unije, civilizacijskim razlikama", smatra Uelan.\nPapa iz Ankare putuje u Efes, gde će održati misu pre odlaska u Istanbul - na sastanke sa vaseljenskim patrijarhom Vartolomejom Prvim, duhovnim vođom pravoslavnih vernika, koji su zapravo glavni razlog njegovog dolaska u Tursku.


Sve više Kineza u Beogradu, nedostaju vodiči\nM. K. 3. maja 2017. 18:13\n„Broj dolazaka je veći za nekih 124 procenata, a broj noćenja za 116 procenata. To je razlog za optimizam. Imamo i spotove sa Novakom Đokovićem i Batom Živojinovićem, planiramo da učestvujemo na sajmovima u nekoliko oblasti u Kini, a bićemo mnogo više prisutni na društvenim mrežama“, rekao je Popović.\n„Prethodnih par meseci postoji veliki interes naših agencija za kinesko tržište, najbolje je pronaći, a mi možemo u tome pomoći, patrnere u samoj Kini. Mi upućujemo strane agencije, tur operatore turističke agencije na operatore u Beogradu i tako posao najbolje funkcioniše“, kaže direktor TOB-a.\n„Imamo i goste iz Turske koji su i dalje ubedljivo najbrojniji, zatim iz Grčke koji rastu godišnje po stopi od sto procenata, a imamo sve veći broj posetilaca iz Izraela, Nemačke, Velike Britanije…“, rekao je Popović.\n„Najbolji promoteri Beograda su pre svega sami Beograđani jer mi smo gostoljubiv i obrazovan narod. Na engleskom jeziku ćete od svakog Beograđanina da dobijete dobru, kvalitetnu informaciju, kuda otići“, kaže Popović, a odgovarajući na pitanje da li zaposleni u hotelima promovišu Beograd i njegove atrakcije onako kako se to radi u inostranstvu, Popović napominje da se svake godine organizuju edukacije i obrazovanje kadrova u turizmu.\nGovoreći o specifičnostima kineskih turista, Popović kaže da oni u proseku snime hiljadu fotografija, što nije problem jer Beograd, podseća, ima mnogo lepih mesta, a ukazuje da je za njih važna internet konekcija. „Zanimaće ih sve, od kulture i istorije do zabave i gastronomije, ali treba voditi računa da imaju i svoju kinesku hranu. Takođe, veoma su vezani za društvene mreže, autobusi moraju biti pokriveni WiFi-jem, kao i hoteli i atrakcije gde god je to moguće“, kaže Popović.\n„Beograd je stalno na granici da je potrebno još smeštajnih kapaciteta i oni se otvaraju. Mislim da je broj smeštajnih kapaciteta dovoljan, kako vreme bude prolazilo trebaće sve više i više pogotovo kada govorimo o kineskom tržištu“, naveo je on.\n„Tu će svakako doći i do novih kontakata i do izlazaka i na ta tržišta. Mislim da treba „gađati“ takve vrste prezentacije i predstavljanja gde možete “zahvatiti“ čitav region“, zaključio je direktor TOB-a.


16. Decembra 2021.\tAktuelno\nVlada Federacije BiH je, na današnjoj sjednici u Mostaru, donijela Uredbu o novčanom iznosu penzije kao podrška penzionerima u Federaciji BiH.\nIznos na penziju se isplaćuje u svrhu poboljšanja materijalnog položaja korisnika penzije, a radi dodatnih troškova zdravstvene zaštite koji su nastali kao posljedica pandemije koronavirusa. Ukupna sredstva za provođenje ove uredbe osigurana su u Budžetu FBiH za 2021. godinu.\nNovčani iznos isplatit će se petog januara 2022. godine, a u skladu sa odredbama Zakona o penzijskom i invalidskom osiguranju sastavni je dio penzije za mjesec decembar 2021. godine.\nU obrazloženju Ministarstvo je navelo, uz ostalo, da je imajući u vidu otežan materijalni položaj penzionera u Federaciji BiH održano više sastanaka predstavnika Saveza udruženja penzionera u FBiH, Vlade FBiH i Federalnog zavoda PIO, te je dogovoreno donošenje uredbe na istim pravnim osnovama kao i u julu 2021. godine.\nTokom današnje sjednice, Vlada FBiH utvrdila je amandman na Prijedlog zakona o izmjenama i dopunama Zakona o penzijskom i invalidskom osiguranju, kojim se riječi “realnog bruto društvenog proizvoda” zamjenjuju s riječima “bruto domaćeg proizvoda”, a koji je, obrazložilo je Ministarstvo, dogovoren na zajedničkom sastanku predstavnika Udruženja penzionera FBiH, Vlade FBiH i Federalnog zavoda PIO.\nPožar u Pločarima ne jenjava: U pomoć pozvani i fojnički vatrogasci\nFojnica: U mjesecu oktobru sklopljeno pet brakova


Vučić se sastao ambasadorima Kvinte\nPredsednik Srbije Aleksandar Vučić sastao se sa ambasadorima zemalja Kvinte – Sjedinjenih Američkih Država, Velike Britanije, Francuske, Italije i Nemačke, kao i šefom Delegacije Evropske unije, saopštila je Služba za saradnju sa medijima predsednika Srbije.\nVučić je sa ambasadorima Kvinte i šefom delegacije EU razgovarao o sastanku o Zapadnom Balkanu održanom u Berlinu prošle nedelje, susretu sa visokom predstavnicom EU za spoljnu i bezbednosnu politiku Federikom Mogerini, kao i zastoju dijaloga sa Prištinom.\nKako je saopšteno, razgovor je bio otvoren, konstruktivan i sadržajan.\nVučić je rekao da se "Srbija, bez svoje krivice, nalazi u teškoj poziciji i da ne razume ni uvođenje taksi od strane Prištine, ni donošenje novih rezolucija protiv Srba i srpskog naroda", navodi se u saopštenju.\nVučić je rekao da će se Srbija ponašati racionalno i ozbiljno, te da će, čim Priština ukine takse, nastaviti razgovore sa kosovskim Albancima pod okriljem Evropske unije.\nTokom sastanka razgovaralo se i o vladavini prava i medijskoj strategiji, dodaje se u saopštenju.


SSP: Premijerka Ana Brnabić deli građane i ne poznaje demokratiju - Politika - Dnevni list Danas\nPočetna » Politika » SSP: Premijerka Ana Brnabić deli građane i ne poznaje demokratiju\nStranka slobode i pravde (SSP) ocenila je da premijerka Ana Brnabić deli građane i ne razume demokratiju, a dokaz za to je njeno gostovanje na televiziji Hepi tokom kojeg je tvrdila da Srbija nije podeljena i da je problem u „bogatoj manjini sa velikim brojem medija koja diže toliku buku da deluje da je zemlja podeljena“.\n1Piše: Beta 09. novembra 2020. 17.07 Izmenjeno: 17.08\n„Kada predsednica Vlade, kao dokaz da Srbija nije podeljena, navede izbore ona se ruga svima koji su bojkotovali lažne izbore na kojima je glasalo jedva 40 odsto građana što je najmanji broj u istoriji“, naveli su u SSP.\nU toj stranci smatraju da se za taj projekat obmanjivanja ljudi troše milioni evra novca građana Srbije.\n„Pri čemu su upravo za vreme mandata gospođe Brnabić narodnim parama kupljene dve televizije sa nacionalnom frekvencijom“, kazali su.\nU saopštenju se još navodi da su jednako opasni ljudi poput predsednika Aleksandra Vučića, koji, „da bi ostali na vlasti, dele građane, kao i oni koji mu poput Ane Brnabić služe iz neznanja“.\n„Zajedničko im je da ne vole Srbiju, jer onaj ko voli svoju zemlju ne deli njene građane. Podele koje dolaze sa samog vrha države će prestati kada nosioci tih podela postanu deo naše političke prošlosti. Taj dan je sve bliži i on će doneti slobodu i pravdu za sve građane Srbije“, zaključuje se u saopštenju SSP.\nAna Brnabić, demokratija, građani, SSP, Stranka slobode i pravdeBeograd\nBrnabić: Ne treba prejudicirati odluke nadležnih tela o saradnji Telekoma i Telenora\n10. novembra 2020. u 10.24\nZa vas su Svet i Skandal olicenje novinarstva.


„NIS“ započeo primenu ekološke metode „suvih lokacija“ na bušotini u Kikindi | Energetski portal Srbije\n„NIS“ započeo primenu ekološke metode „suvih lokacija“ na bušotini u Kikindi\n21.02. 2014 Zaštita životne sredine\nKompanija „NIS“ započela je sa primenom metode „suvih lokacija“ na bušotini „Ki H-1“ u Kikindi na bušećem postrojenju „N-3“. Iz „NIS“-a ističu da je ovo prvo ovakvo postrojenje koje je opremljeno ovakvom opremom, a do kraja marta će biti opremljena još tri postrojenja.\nMetoda „suve lokacije“ u potpunosti štiti zemlju, vodu i okolinu od zagađenja, a predstavlja jednu od najnaprednijih tehnologija koja je usklađena sa svetskim i domaćim propisima u oblasti ekologije, geoloških istraživanja i bezbednosti zaštite na radu.\nZa ovaj projekat izdvojeno je oko 480 miliona dinara, a očekuje se da će se primenom tehnologije „suvih lokacija“ za dve godine uštedeti oko 830 miliona dinara.\nPrimenom metode suve lokacije „NIS“ dobija efikasniji i ekonomičniji proces bušenja koji je u skladu sa najvišim ekološkim standardima, a zahvaljujući ovoj tehnologiji radnicima je olakšan rad na terenu, a higijena je podignuta na viši nivo.\nZamena dela toplovoda u Kikindi privodi se kraju nakon 15...


Od februara do aprila realizovano 37 seminara | VAmedia - info portal\nOd februara do aprila realizovano 37 seminara\n08/04/2015 08/04/2015 Нема коментара на Od februara do aprila realizovano 37 seminara\nU periodu do 9. aprila, na programu su zimski seminari biologije, društveno-humanističkih nauka, matematike i biomedicine. Učesnici sva četiri seminara prvi put ove godine učestvuju u radu navedenih programa. Na seminarima učestvuje 120 srednjoškolaca iz Srbije, Slovenije, Bosne i Hercegovine, Makedonije i Crne Gore.\nOva četiri seminara su i poslednji u ciklusu zimskih seminara. Od 6. februara do 9. aprila, u Istraživačkoj stanici Petnica realizovano je 37 seminara za učenike srednjih škola na kojima je učestvovalo više od 900 polaznika. U martu je u Stanici održana i velika međunarodna konferencija mladih naučnika u oblasti životne sredine\nŽOK Srbijanka014 prvak regiona


Brnabić: Dijalog nikad teži, sa Kurtijem nemoguće razgovarati - Izazov\nRadio-televizija Srbije\t 11. jula 2021. 11:17\nAna Brnabić je pojasnila da je dijalog Beograda i Prištine izuzetno težak jer sa prištinske strane pregovaraju ljudi koji se nepragmatični i ne zanimaju ih ni regionalni projekti, već samo da šalju poruke da Srbija treba da klekne i da je pitanje dana kada će Srbija priznati nezavisnost Kosova.\n"Ne žele da pričaju ni o čemu drugom. To je izuzetno teška situacija, ali mi moramo da ostanemo u dijalogu", rekla je Brnabić za TV Prva.\nTokom protekle nedelje održan je i poslednji sastanak u okviru Berlinskog procesa koji je inicirala 2014. godine nemačka kancelarka Angela Merkel, a Brnabićeva kaže da umesto da taj sastanak bude kulminacija onoga što je do sada dogovoreno i učinjeno, prištinska strana je sve blokirala tako da je ovaj samit jedini bez bilo kakvog dogovora.\n"Mi smo ovu godinu mogli da slavimo kao godinu saradnje regiona", kaže premijerka, podsećajući da je upravo u okviru Berlinskog procesa dogovoren regionalni roming, kao i mnogi infrastrukturni projekti.\n"Ima stvari koje treba proslaviti, ali imate zvaničnike Prištine koji su ponovo na samitu blokirali sve sporazume na kojima smo radili više od godinu dana", rekla je Brnabićeva.\n"Nisam preterano optimista jer je Kosovo njihovo čedo i teško je da će oni okrenuti glavu, ali razumeju koliko je teško i koliko je Beograd konstruktivan", kazala je premijerka.\n"Mene to plaši, ali što je više to jasnije međunarodim faktorima, to su Srbi bezbedniji", kazala je premijerka i navela da je predsednik Aleksandar Vučić obavestio one koji treba da znaju – NATO, KFOR, međunarodnu zajednicu, Amerikance o tri crvene linije koje Srbija neće dozvoliti da se pređu.\nOdgovarajući na pitanje koliko će biti povećanje penzija i plata do kraja njenog mandata, premijerka je rekla da očekuje da će do kraja godine uslediti povećanje penzija najmanje pet odsto, a da će prosečna plata biti iznad 600 evra.\n"Ako imamo izbore sledeće godine, očekujem da će penzije ove godine rasti najmanje pet odsto. Trudićemo se da bude i više, a trudićemo se i da idemo sa jednokratnom pomoći penzionerima", kazala je Brnabićeva.\nPrema njenim rečima, povećanje plata iznad 600 evra omogućiće rast BDP-a za koji očekuje da ove godine bude sedam odsto.\nBrnabićeva ukazuje na to da je Srbija po platama već sada pretekla sve zemlje Zapadnog Balkana i očekuje da do 1. januara prestigne i Bugarsku.\nKomentarišući listu najbezbednijih zemalja na svetu 2021. godine, na kojoj se Srbija sa 59. popela na 34. mesto, premijerka kaže da je na to uticala zdravstvena situacija u vezi sa virusom korona, sposobnost sprovođenja imunizacije, ali i ekonomski rast.\nIstičući da je to velika stvar za Srbiju, Brnabićeva kaže da smo pored Estonije daleko najbolje rangirana zemlja u Jugoistočnoj Evropi i da smo bolje rangirani od polovine članica EU.\n"To je velika stvar, to je i ekonomska bezbednost, bezbednost građana i ovo je još jedan objektivan indikator koji pokazuje koliko Srbija napreduje u svakom sektoru", kazala je premijerka.\nGovoreći o ekonomskom i privrednom rastu naše zemlje, Brnabićeva navodi da je ove nedelje obeležena velika investicija za budućnost, odnosno da je izvedena prva generacija đaka osnovnih škola kojima je informatika bila obavezan predmet.\n"To je ogromna investicija za budućnost, oni su ispred svojih vršnjaka iz razvijenih evropskih zemlalja kao što je Švajcarska, Nemačka gde informatika nije obavezan predmet", rekla je premijerka.\nNapomenula je i da je napravljen i ambijent da ti đaci nastave svoje usavršavanje kroz srednje škole podsećajući da su oformljena i specijalizovana informatička odeljenja, ali i umetnička koja treba da razvijaju kreativnost.


Masku se osladio keš: Vlasnik "Tesle" prodao akcije za još milijardu dolara\nGeneralni direktor "Tesle" Ilon Mask prodao je još 934.090 akcija, ili oko 1,02 milijarde dolara vlasničkog udela u kompaniji za proizvodnju električnih automobila\nIlon Mask prodao je akcije „Tesle“ ali i njegove firme koja se bavi solarnom energijom, prema finansijskim podacima objavljenim kasno sinoć na Vol Stritu.\nAli ova transakcija ne znači da je Mask smanjio svoj udeo, jer je istovremeno iskoristio opcije za kupovinu skoro 1,6 miliona "Teslinih" akcija po fiksnoj ceni od 6,24 dolara po akciji, koje su mu dodeljene kao naknada u okviru kompenzacionog paketa 2012. godine, budući da ne prima platu i bonuse u gotovini, prenosi CNBC.\nKorišćenjem opcija, čiji rok važenja ističe sledeće godine, Mask je u ovom kvartalu povećao svoj udeo u "Tesli" sa oko 170,5 miliona akcija na preko 177 miliona deonica, objavio je „Vol Strit džurnal“.\nMask se početkom novembra malo našalio sa milionima svojih pratilaca na Tviteru, pitajući ih da li da proda 10 posto vlasničkog udela u "Tesli". Oni su glasali za, on bi svakako zbog poreza prodao akcije i transakcija je obavljena.\nPrema nekim procenama, Mask ima još više od milion akcija za prodaju od planiranih oko 17 miliona deonica, kako bi dostigao ciljano otuđenje 10-procentnog vlasničkog udela.\nAli, veliki deo prodaje koji je usledio nakon zabavne Tviter ankete, bio je deo plana koji je Mask doneo još u septembru ove godine, znajući da mu predstoji izmirivanje poprilične poreske obaveze, napominje CNBC.\nOve godine, akcije "Tesle" su porasle za više od 54 odsto, što je Maska učinilo najbogatijim čovekom sveta. Prema procenama „Forbsa“, njegovo neto bogatstvo sada premašuje 275 milijardi dolara, po osnovu vlasničkog udela u "Tesli" i njegovoj kosmičkoj kompaniji „SpejsEks“.\nIlon Mask akcije berza Tesla automobili


Bivši član Ndrangete:Đani Versaće je ubijen zbog dugova mafiji\nModni kreator Đani Versaće ubijen je zbog dugova mafiji, koja je zatim pokušala da ukrade njegov pepeo da bi ucjenjivala porodicu gurua svjetske mode, tvrdi u knjizi „Metastaze” Đuzepe di Bela, bivši pripadnik Ndrangete, kriminalne organizacije iz Kalabrije, prenosi blic.online.\nZvanična verzija kaže da je Versaćea ubio serijski ubica Endru Kjunan na stepenicama kreatorove kuće u Majamiju 1997. godine. Kjunan je nekoliko dana posle zločina i sam izvršio samoubistvo upravo pištoljem kojim je usmrtio Versaćea.\nDi Bela u knjizi kaže da je Versaće ubijen zbog dugova mafijaškim kumovima i objašnjava da je bos Paolo di Stefano uz pomoć kreatora prao novac. Di Bela je ispričao Đanluiđiju Nuciju, novinaru istraživaču, svoju verziju događaja.\nĐankarlo Kapaldo iz rimskog ogranka nacionalnog odjeljenja za borbu protiv mafije, izjavio je da je ta institucija otvorila dosijee u vezi sa svim što Di Bela tvrdi.„Di Bela je bio dugogodišnji doušnik i njegove informacije su se uvijek ispostavljale kao tačne“, kaže Kapaldo.\nPorodica Versaće je izdala saopštenje u kome energično demantuje tvrdnje iz knjige Đuzepa di Bele „Metastaze”. „Izjave bivšeg doušnika su lažne i sramne. Mi smatramo da imamo pravo da štitimo ugled i uspomenu na Đanija Versaćea u građanskom i krivičnom sudu”, istakao je portparol porodice u saopštenju.


децембар 2017 - PPmedia\nDragoljub Zindović čestitao Novu godinu i Božić (video)\nPredsednik opšine Dragoljub Zindović čestitao je Novu 2018. godinu svim građanima opštine Prijepolje. Sveštenstvu i monaštvu Mileševske eparhije i vernicima koji Božić slave po Julijanskom kalendaru, Zindović je uputio i najiskrenije čestitke povodom predstojećih Božićnih praznika. -Zadovoljstvo mi je da kažem da je 2017. bila godina u kojoj se Prijepolje po mnogim pozitivnim parametrima izdvojilo […]\nadminpp033 Нема коментара 31 децембра, 2017 1:25 pm\nZlatar spreman za doček, stigli stranci\nNa Zlataru je skijaška sezona u ponom jeku, a ugostitelji su se potrudili i za dobar provod u prazničnim danima. Direktor hotela Zlatarski Biseri, Đorđe Kolašinac, kaže da godinama u nazad gosti u tom hotelu su uglavnom iz bivših jugoslovenskih republika, međutim sve više je i gostiju iz drugih zemalja, naročiti Italijana, Izraelaca i Kineza. […]\nadminpp033 Нема коментара 31 децембра, 2017 1:10 pm\nDa se Sportski savez u Prijepolju nalazi u krizi i nije neka novost, međutim ljudi zaduženi za brigu o sportu i klubovima iz dana u dan polako u “glupostima” nadmašuju sami sebe. Najnoviji poduhvat jeste još jedno proglašenje najuspešnijih sportista pa tako samo nekoliko sati nakon što smo objavili vest o proglašenju najboljih sportista u […]\nadminpp033 Нема коментара 30 децембра, 2017 6:33 pm\nU organizaciji Sportskog saveza, a pod pokroviteljstvom loklane samouprave, u opštini Prijepolje po treći put će biti organizovan Božićni turnir u malom fudbalu. Turnir počinje 8. januara 2018. i traje tri dana. Iz organizacionog odbora očekuju veliki broj ekipa, jer kako ističu interesovanje je već na zavidnom nivou.Utakmice će se igrati u Sportskoj dvorani Gimnazije. […]\nadminpp033 Нема коментара 30 децембра, 2017 5:32 pm\nIspred Doma kulture članovi Kancelarije za mlade delili su građanima flajere u okviru akcije ,,Značaj uključivanja mladih sa hendikepom” koja je realizovana u okviru projektnih aktivnosti u saradnji sa Udruženjem studenata sa hendikepom. Inače ova akcija je deo realizacije projekta „Mreža inkluzivnog rada kancelarija za mlade – MIR KZM“. – Cilj ove akcije je podizanje […]\nadminpp033 Нема коментара 30 децембра, 2017 4:10 pm\nDruštvo za Cerebralnu i dečju parlizu iz Priboja, nabavkom dva rafting čamaca i kompleta opreme, uspešno je na kraju godine završilo projekat pod nazivom „Život dostojan čoveka“. Ovaj jedinstven projekat finansiralo je Ministarstvo pravde sa milion i dvesta hiljada dinara u okviru svog programa opornituiteta od kazni. Prilikom završne prezentacije nabavljene rafting opreme, predstavnici Društva […]\nadminpp033 Нема коментара 30 децембра, 2017 10:44 am\nNa sastanku Upravnog odbora Sportskog saveza opštine Prijepolje doneta je odluka o izboru najuspešnijih pojedinaca i kolektiva u prijepoljskom sportu za rezultate ostvarene tokom 2017.godine. Za najboljeg sportistu proglašen je atletičar AK “Polet” Armin Sinančević, državni prvak u bacanju kugle i reprezentativac Srbije dok je najuspenija sportistkinja takođe atletičarka, članica Poleta, Kristina Radivojević državna šampionka […]\nadminpp033 Нема коментара 30 децембра, 2017 10:30 am\nOd sutra kreće postavljanje novogodišnjih ukrasa i nakita u centralnim gradskim ulicama, a kako saznajemo i jelka veličine 8 metara dopremljena je u Prijepolje i biće postavljena na platou ispred Doma kulture. Moderan i savremen nakit stigao je iz Beograda, od subote dekorateri jedne beogradske firme stići će u Prijepolje i odmah prionuti na posao […]\nadminpp033 Нема коментара 29 децембра, 2017 6:21 pm\nPripadnici Ministarstva unutrašnjih poslova, u saradnji sa nadležnim tužilaštvima, u prethodnih nekoliko dana uhapsili su 52 osobe, koje se sumnjiče da su počinile krivična dela teške krađe, krađe i razbojništvo. U više odvojenih akcija na suzbijanju imovinskih delikata uhapšeni su osumnjičeni koji se terete da su u prethodnom periodu izvršili više od 100 teških krađa, […]\nadminpp033 Нема коментара 29 децембра, 2017 4:23 pm\nU objektu Stomatološke ambulante u Starom Priboju počeli su radovi na rekonstrukciji i adaptaciji grejne mreže. Radovi se finansiraju sredstvima koja su Domu zdravlja Priboj odobrena od resornog ministarstva po konkursu, a isti će trajati 10 dana. Ukupna vrednost radova je 658.908.00 din sa PDV, a izvodi ih firma ,,ENERGOSTATUS” doo iz Beograda koja je […]\nadminpp033 Нема коментара 29 децембра, 2017 12:42 pm


Sutra u Briselu samit predsednika parlamenata sa Zapadnog Balkana\nPredsednik Narodne skupštine Srbije, Ivica Dačić, učestvovaće 28. juna samitu predsedvajućih parlamenata sa Zapadnog Balkana koji se, po drugi put, na inacijativu predsednika Evropskog parlamenta, Davida Sosolija održava u Briselu.\nKurc zabrinut zbog dubokih radzora u EU\nAustrijski kancelar Sebastijan Kurc danas je, povodom razgovora koji su na samitu Evropske Unije vođeni o Rusiji i o zakonima o homoseksualcima u Mađarskoj, izrazio zabrinutost zbog dubokih razdora u EU.\nLajen: Moramo se vakcinisati, vakcinisati i vakcinisati\nPredsednica Evropske komisje, Ursula fon der Lajen, kaže da će Evropska unija do kraja juna imati skoro 60 procenata odraslih vakcinisanih bar jednom dozom, a oko 40 procenata potpuno vakcinisanih garađana.\nEU lideri zajedničkim pismom podržali prava LGBT zajednice\nEP upozorio: Broj migranata raste, moramo hitno delovati\nDolaskom letnjih meseci na spoljnim granicama EU raste pritisak migranata, pa je stoga potrebno hitno i solidarno delovati kako bi se zaštitila ljudska prava svih uključenih, upozorili su evroparlamentarci na raspravi uoči sastanka Saveta Evrope.\nFrancuska i Nemačka predlažu samit EU sa Putinom\nIzaslanici Francuske i Nemačke u Evropskoj uniji izneli su danas kolegama ideju o održavanju samita sa ruskim predsednikom Vladimirom Putinom, u pokušaju da se unaprede odnosi sa Moskvom, reklo je dvoje neimenovanih diplomata.\nStrategija Evropske unije prema Rusiji, zasnovana na tri principa „suprotstavljanje, obuzdavanje i saradnja“ odraz je logike iz Srednjeg veka, a ne pristup 21. veka, ocenila je danas portparol ruskog Ministarstva spoljnih poslova Marija Zaharova.\nKurc sa Merkelovom: Potreban dijalog EU - Rusija


Zanimljiva pozorišna nedelja - Sombor portal\nPočetna Sombor Kultura Zanimljiva pozorišna nedelja\nZanimljiva pozorišna nedelja\nDruga nedelja januara u Narodnom pozorištu Sombor biće jedna zanimljiva nedelja koja započinje Novogodišnjim gala operskim koncertom koji će se održati na Velikoj sceni, u sredu, 15. januara, sa početkom u 20.00h.\nJanuaski repertoar pozorište započinje poklon-koncertom za svoju publiku, ulaznice su besplatne a mogu se preuzeti na biletarnici Narodnog pozorišta Sombor.\nNakon sjajnog početka postpraznične nedelje, publiku očekuje gotovo maratonski vikend.\nU četvrtak, 16. januara, publika će imati priliku da pogleda predstavu Tartif (autorski projekat Igora Vuka Torbice, po motivima originalne Molijerove drame, projekat Komično u klasičnom), našu najviše nagrađivanu predstavu u 2019. godini.\nMagična priča o Ernestu Bošnjaku, priča bez reči ali uz mnogo emocija, pokreta i muzike, Kad bi Sombor bio Holivud (po tekstu Radoslava Zlatana Dorića, u režiji Kokana Mladenovića), na repertoaru je u petak, 17. januara.\nOvu zanimljivu pozorišnu nedelju završiće maestralni šestočasovni pozorišni događaj, Semper idem Đorđa Lebovića u dramatizaciji i režiji Gorčina Stojanovića koji je na repertoaru u subotu, 18. januara, sa početkom u 18.00h.\nFoto: Nadja Repman\nPrethodniGala operski koncert u Narodnom pozorištu Sombor – poklon somborskoj publici\nSledećiRekonstrukcija fiskulturnih sala u somborskoj opštini


Nove Dinkićeve ekonomske mere - Telegraf.rs\n23/08/12 | 16:00\nNove Dinkićeve ekonomske mere\nKako je najavio ministar finansija i privrede plate u javnom sektoru biće smanjene, država će dati milijardu evra kredita za likvidnost a biće ukinuto i 104 parafiskalnih nameta\nMinistar finansija i privrede Mlađan Dinkić kaže da će biti smanjene plate u javnom sektoru, a država će dati oko milijardu evra za kredite za likvidnost. On je najavio i da će biti ukinuto oko 104 parafiskalnih nameta, kao i da će biti uveden povraćaj akciza na gorivo za određene kategorije kupaca\nDinkić je najavio i da će od 1. oktobra biti smanjene maksimalne plate u državnoj upravi. On je dodao da plate u javnom sektoru, koje su za 10 odsto veće od plata u privredi, neće moći da rastu tempom kao do sada, jer Srbiji sledi "grčki scenario".\n- To će biti i formula za povećanje penzija - najavio je ministar.\nOn je istakao da će plate državnih činovnika biti ujednačene.\nDinkić je najavio da je prioritet Vlade Srbije pokretanje industrijske i poljoprivredne proizvodnje jer tako može da se finansira javna potrošnja. Srpski ministar finansija i privrede tvrdi i da je obezbeđeno dovoljno novca za finansiranje javnog duga i budžetskog deficita. On je kazao da je će se od 2013. ići na drastično smanjenje budžetskog deficita, jer je ova godine izgubljena za budžet.\nPrema njegovim rečima, zatečeni nivo budžetskog deficita Srbije je 7,1 odsto bruto domaćeg proizvoda a cilj je da do kraja godine bude smanjen na 6,5 odsto, a u 2013. godini na nešto ispod četiri odsto.\nMinistar Dinkić je naveo da će za povećanje likvidnosti privrede u ovoj i narednoj godini biti odobreni krediti od oko milijardu evra. On je posle sastanka sa predstavnicima najvećih srpskih izvoznika rekao da će do kraja godine država izdvojiti oko 300 miliona evra za subvencionisane kredite izvoznicima, a ostatak u 2013. i objasnio da će država subvencionisati kamate na kredite poslovnih banaka izvoznicima.\nKrediti za likvidnost biće odobravani sa rokom otplate na 18 meseci, sa šest meseci počeka - precizirao je Dinkić.\nOn je dodao da će uslov za dobijanje tih zajmova biti da preduzeća moraju da zadrže sve zaposlene, odnosno da ne smeju da otpuštaju nikoga.\nUKIDANJE PARAFISKALNIH NAMETA I UKIDANJE AKCIZA\nDinkić je najavio da će na današnjoj sednici vlade biti ukinuta obaveza posedovanja fiskalnih kasa za zanatlije, a vlada će, između ostalog, doneti i set mera za podsticaj poljoprivredi, za šta će biti izdvojena značajna sredstva i u predstojećem rebalansu budžeta.\nMinistar Dinkić je najavio da će biti uveden povraćaj akciza na gorivo za određene kategorije kupaca. Povraćaj akcize će moći da dobiju taksi vozači, gradski prevoz i vozači autobusa. On je rekao i da će sistem akciza u Srbiji biti promenjen i da će se akcize uvesti za neke kategorije koje do sada nisu bile obuhvaćene akciznom politikom, ali nije precizirao kakva će promene biti i za koje kategorije.\n(M. S. / Agencije, B92)


Auto osiguranje - Autonomna vozila u budućnosti\nAutonomna vozila u budućnosti\nPrema istraživanju o spremnosti vozača da koriste autonomna vozila, u kojima je učestvovalo 11 evrpskih zemalja, a među njima I Srbija, naši vozači su najspremniji da se odreknu volana I voze se u bespilotnim automobilima.\nNa ulicama je sve više automobila kojl su u stanju da mnogo toga autonomno rade: parkiraju se sami, čitaju saobraćajne znake, koče ili prilagodavaju brzinu umesto vozača, pa i pomažu u izbegavanju opasnih situacija u saobraćaju. Kompanija Gudjir je, u saradnji sa Engleskom školom za ekonomiju, sprovela veliko istraživanje u 11 evropskih zemalja, među kojima je I Srbija, i pitala vozače da li žele da ih autmobili voze. Od svih tržišta na kojima je istrazivanje bilo sprovedeno, najviše procenta pozitivnih odgovora bio je upravo u Srbiji – čak četvrtina – objasnio nam je Malahi Tuhoj, menadžer kompanije Gudjir, koji je konstatovao da je Srbija na prvom mestu, ispred Španije i Poljske. Čak 48% odsto Srba složilo se da bi zahvaljujući autonomnim vozilima bilo manje saobraćajnih nezgoda. Da je takva budućnost izvesna, potvrđuje svetski futurolog Dejvid Smit. Njegova profesija prodrazumeva stručnjaka koji ispituje budućnost. Kaže, njegov posao je da u budućnost gleda na način na koji istoričar ispituje prošlost i pronalazl dokaze, na osnovu kojih tumači kako su se stvari odigravale i kako je tekao život. Tako i futurolog u današnjim podacima, problemima i rešenjima pronalazi dokaze koji predviđaju moguću budućnost.\nSadašnji podaci nam pokazuju da 70-80% saobraćajnih nezgoda uzrokuju ljudi, a Dejvid Smit dodaje da je nasuprot tim pokazateljima, Gugl automobil izazvao svega jednu nezgodu nakon pređenih 480.000 kilometara, dok se za još 18 prijavljenih lispostavilo da krivica nije bila na njemu. Nažalost, Kompanija Tesla je imala jednu nesreću sa smrtnim slučajem u svom automobilu dok su testirali svoj sistem, ali je to i dalje mnogo manje u odnosnu na tradicionalna vozila: - Iako za sada ne postoji internacionalno telo koje se bavi prikupljanjem podataka, verovatno je da ćemo u budućnosti videti 80 odsto udesa manje kada automobil i ostala vozila budu međusobno komunicirala i postanu svesna gde se na putu nalaze - prognozira Smit i dodaje: - Samo u Americi bismo mogli da očekujemo da se sačuva oko 30.000 života godišnje, 300.000 ljudi tokom decenije, milion i po tokom veka.\nSvetski stručnjaci predviđaju da će se vozila koristiti i za transport .\nEntuzijasti, koji vole automobile i sportsku vožnju, ipak nemaju razloga za brigu. - Nekada su konji bili glavno prevozno sredstvo, ali su ih zamenili automobili. To ne znači da danas konji ne postoje, već se i dalje kupuju, neguju, jašu i vuku kočije, ali ne iz puke potrebe, već iz Ijubavi. Tako će i automobili postati Ijubimci koje će pojedinci posedovati iz hobija i voziti ne iz potrebe, već radi zabave i uživanja - predviđa svetski futurolog Dejvid Smit.\nViše od 30 kompanija se bavi razvoiem svojih autonomnih vozila, a osim automobilsklh uključile su se i one koje proizvode delove, kao što su Boš i Delfi. Tu su i softverske kompanije- Gugl, Majkrosoft i Envidija, pa čak i svetski poznata služba za prevoz vozila Uber


Lažna nagradna igra na Fejsbuku: Obećavaju poklon gorivo u ime kompanije Petrol Crna Gora – Bankar.me\nOctober 24, 2019 CRNA GORA, SVE VIJESTI Leave a comment\n“Povodom 20 godina uspješnog rada u dogovoru sa našim sponzorom odlučili smo podjeliti 50 litara goriva(benzin/dizel). Da bi učestvovali u nagradnoj igri potrebno je da lajkujete stranicu, status, podelite, komentarišete ,,uradio/la”, navodi se u postu lažne stranice pod nazivom Petrol pumpa.\n“Ovim putem obavještavamo javnost da je fejsbuk stranica “Petrol pumpa” lažna, te da je samim tim i svaki objavljen post na toj stranici obmana. Naš tim intezivno radi na tome da blokira tu stranicu, pa vas molimo, da sve ono što u međuvremenu nađete na toj stranici, smatrate nepouzdanim. Napominjemo, jedina zvanična stranica na fejsbuku koja pruža vjerodostojne informacije naše kompanije je “Petrol Crna Gora”, saopšteno je iz kompanije.\nPrevious Poslodavci traže ekonomiste, pravnike i arhitekte\nSljedeći Dugoročna nezaposlenost glavni problem tržišta rada Crne Gore i Srbije


Nove simulacije i modeli raka bi mogli da ubrzaju medicinska istraživanja - Automatika.rs\nNaslovna Vesti Razno Nove simulacije i modeli raka bi mogli da ubrzaju medicinska istraživanja\nUvođenjem genetske mutacije sa CRISPR nudi se brz i efikasan način za simuliranje bolesti.\nKorišćenjem sistema za izmenu gena pod nazivom CRISPR, istraživači sa MIT-a su pokazali na miševima da mogu da generišu tumor debelog creva koji je veoma sličan tumoru kod ljudi. Kada se formiraju, mnogi od eksperimentalnih tumora se prošire na jetru, isto kao i kod ljudi. Ove metastaze su najčešći uzrok smrti kod raka debelog creva.\n”To je bio deo koji nedostaje u istraživanju raka debelog creva. Zaista ne postoji pouzdan metod rekapitulacije za napredovanje metastaza od primarnog tumora u debelom crevu ka jetri”, rekao je Omer Jilmaz, docent biologije na MIT-u, član Koh Instituta za intergrativno istraživanje raka i vodeći glavni autor studije koja izlazi u izdanju Priroda i Biotehnologija. Studija se zasniva na nedavnom radu Tajlera Džeksa, direktora Koh instituta, koji je takođe koristio CRISPR za generisanje tumora pluća i jetre kod miševa.\nTehnologije koje se baziraju na CRISPR-u su načinile veliki preokret u mnogim aspektima istraživanja raka, uključujući i izgradnju modela bolesti kod miševa sa većom brzinom i većom preciznošću.\nOponašanje ljudskih tumora\nVeć dugi niz godina, naučnici koji proučavaju tumore pronašli su dva pristupa modeliranju raka. Jedan je da se razvijaju besmrtne ljudske ćelije poznate kao ćelijske linije raka u laboratorijskoj posudi. ”Naučili smo mnogo proučavanjem ove dvodimenzionalne ćelijske linije, ali one imaju ograničenja. One se ne razvijaju u živom organizmu”, rekao je Jilmaz.\nDruga široko korištena tehnika je da uzgajaju genetskim inženjeringom miševe koji imaju predispoziciju za rak. Međutim, uzgajanje takvih miševa može potrajati dugi niz godina, naročito ako bude više miševa sa povezanom mutacijom.\nNedavno, istraživači su počeli da koriste CRISPR za generisanje modela raka. CRISPR je prvobitno otkriven od strane biologa koji su proučavali baterijski imuni sistem, koji se sastoji od enzima dela DNK-a koji se zove Cas9 i kratkog RNK lanca koji ciljaju specifične sekvence gena, govoreći Cas9 gde treba da napravi rez. Koristeći ovaj proces naučnici mogu da naprave ciljane mutacije u genima živih životinja, ili da brišu gene ili da ubacuju nove gene.\nDa bi indukovali mutaciju raka, istraživači pakuju gene sa Cas9 i RNK lancem u viruse zvane lentivirusi, koje potom ubrizgavaju u ciljane organe odraslih miševa.\nKada su tumori uspostavljeni u mišu, istraživači mogu da uvedu nove mutacije u bilo kom trenutku, što im omogućava da proučavaju uticaj svake mutacije na zapaljenje koje je izazvano tumorom, njegovo napredovanje i metastaze.\nPre skoro 30 godina, naučnici su otkrili da tumor debelog creva kod ljudi obično napreduje određenim redom, ali nisu uspeli da ga modeluju kod miševa do sada.\nKod ljudi, mutacije se ne javljaju odjednom. Mutacije se stiču vremenom kako tumor nareduje i postaje agresivniji, invazivniji i sa više metastaza. Sada se ovaj model može koristiti kod miševa.\nNaučnici su takođe, dostavili komponente CRISPR sistema direktno u zid debelog creva da bi brže modelovali rak debelog creva menjajući APC gen. Zatim dodaju CRISPR komponentu za menjanje gena za P53, koji obično mutira usled tumora debelog creva i drugih. Ovi novi pristupi smanjuju vremenski period razvijanja miševa genetskim inženjeringom koji je pre trajao dve godine, a sada samo par meseci, uključujući najosnovniji gen koji sardži CRISPR.\nU Jilmazovoj laboratoriji koriste ove tehnike da istraže kako utiču drugi faktori kao što su metabolizam, ishrana i starenje na razvoj raka debelog creva. Istraživači takođe koriste ovaj pristup da testiraju potencijalne nove lekove za rak debelog creva.\nPrethodni tekstBračna ponuda mašinca\nSledeći tekstSamsung razvio aplikaciju koja pomaže vašem detetu da manje koristi mobilni telefon


NEĆETE VEROVATI: Baloteli pod istragom - zbog rasizma!?\nNapadač Liverpula i italijanske reprezentacije Mario Baloteli je uspeo da se upetlja u problem sa rasizmom, ne razmišljajući baš previše kada je rešio da nešto objavi na svom Instragamu.\nUz uveliko rasprostranjenu internet-poruku sa likom iz igrice uz kog stoji tekst "Ne budi rasista! Budi kao (super) Mario - on je italijanski vodoinstalater, kog su napravili Japanci, koji priča engleski, a izgleda kao Meksikanac", dopisao i sledeće: "... skače kao crnac i hvata novčiće kao Jevrejin".\nPrvo su mu pojedini korisnici interneta skrenuli pažnju da to što radi je neka vrsta rasizma i anti-semitizma, a iako im je on odgovorio brisanjem problematične ilustracije sa Instagrama i rečima na Tviteru "Moja mama je Jevrejka, zato molim vas svi ućutite", na tome se neće završiti.\n"Mi se gadimo svih oblika rasizma, gde god da se on dogodi. Pozivamo Savez da istraži ovaj problematični istup na društvenim mrežama i preduzme mere, ako je potrebno, jer je to nephodno da bismo izbacili rasizam iz fudbala", rekao je Džonson za britanski Telegraf.\nBBC prenosi i da je portparol FK Liverpul potvrdio da su "u klubu upoznati sa time šta je Baloteli objavio, pa obrisao sa Instagrama", te da će "uskoro biti obavljen razgovor sa njim".


Simo Salapura: Situacija alarmantna, Grad donirao bolničke krevete - RTV Santos\nSimo Salapura: Situacija alarmantna, Grad donirao bolničke krevete\nGostujući u centralnoj informativnoj emisiji „Dan“, gradonačelnik Zrenjanina, Simo Salapura, govorio je o događajima koji su od velikog značaja za grad, sa posebnim akcentom na trenutnu epidemiološku situaciju. Komentarišući trenutno stanje, kao i činjenicu da je u gradskoj bolnici otvoreno još jedno odeljenje za zbrinjavanje obolelih od korona virusa, Salaupra je rekao proširenje kapaciteta svakako nije dobar znak.\n– Situacija sa korona virusom je i dalje alarmantna. Pokazalo se da ljudi imaju težu kliničku sliku i da, na osnovu lekarskog nalaza, oni moraju biti zbrinuti i podvrgnuti bolničkom lečenju. Pripremajući se za sve talase sa kojima se suočavamo, i mi smo, kao i Vlada, kao i Pokrajinska Vlada, u skladu sa našim finansijskim mogućnostima ulagali u zdravstvo. Od opreme za PCR testiranje, vozila za transport vakcina, kiseoničkih mesta u Opštoj i Plućnoj bolnici, mi smo sada donirali i specijalne krevete Plućnoj bolnici- rekao je gradonačelnik Zrenjanina.\nPrema rečima gradonačelnika, borba protiv korona virusa je primarna, s tim u vezi će najkasnije do srede biti otvoreno još vakcinalnih punktova u Zrenjaninu. Salapura je naveo da još uvek postoji kadrovski problem, kako zbog bolesti zdravstvenih radnika, tako i zbog odliva lekara u veće kliničke centre.\nPrethodnoZavršena sadnja drveća u parku Putnikovo\nSledećeKako do povoljnog laminata?\nKorona brojke ne padaju- U Srednjobanatskom okrugu više od 1300 novozaraženih\n14. februara 2022.\t14:11


Vesti online / Sport / Fudbal / Ben najbolji igrač 19. kola Superlige\nFudbaler Crvene zvezde El Fardu Ben najbolji je igrač 19. kola Super lige Srbije, objavljeno je danas na sajtu tog takmičenja.\nOn je u pobedi Zvezde od 3:1 na gostovanju protiv Spartaka u Subotici postigao dva gola.\nBen je prvi gol postigao iz jedanaesterca u 41. minutu, a potom je u 69. preciznim udarcem posle dobre akcije Marka Marina i Veljka Simića\nBen je ove sezone zabeležio deset superligaških nastupa, uz osam postignutih pogodaka. U evropskim mečevima zabeležio je 13 nastupa i postigao sedam golova. Za reprezentaciju Кomorskih ostrva upisao je 16 nastupa, uz osam golova.\nFUDBAL "Salah? Zvezda može da zaustavi i jače od sebe"


Radio Tivat | Od petka štandovi za domaće proizvođače\n27 апр Od petka štandovi za domaće proizvođače\nPosted at 09:30h in Opština\tby\tSonja Stilet\nŠtandovi za prodaju i plasman lokalnih proizvoda domaćih poljoprivrednih proizvođača, od petka, 30. 4., ponovno će se naći na dvije lokacije u Tivtu: Trgu magnolija i Trgu od kulture.\n„Štandovi će biti otvoreni dva puta sedmično: petkom i subotom, tokom trajanja ljetnje sezone, a dinamika njihovog rada će zavisti od interesovanja naših poljoprivrednih proizviđača. Ovim putem ih pozivamo da se prijave i svoje proizvode bez dodatnih troškova, predstave i plasiraju građanima“ – poručuju iz Sekretarijata za privredu.\nNa ovaj način Opština Tivat i Sekretarijat za privredu nastavljaju da pružaju podršku lokalnim poljoprivrednim proizvođačima, promovišući njihove proizvode i usluge, bez nadoknade. Opština Tivat finansirala je izradu i postavljanje štandova kako bi stvorila uslove da domaći proizvodi nađu svoj put do kupaca na što jednostavniji način.\nSvi zainteresirani poljoprivredni proizvođači više informacija mogu dobiti u Sekretarijatu za privredu, kancelarija broj 17 (II. kat zgrade Opštine Tivat), na telefon: 032/661-347 ili na email adrese: [email protected] i [email protected]


Utorak 27. 3. 2007.\nČelnici nemačkih udruženja postigli dogovor o ujedinjenju\nNemci osnivaju nacionalni savet\nPrioritet novog saveta biće obrazovanje, informisanje, kultura i službena upotreba maternjeg jezika. Jedan od osnovnih zahteva biće da se konačno puste istoričari da uđu u arhive\nSUBOTICA - Predsednik Nemačkog narodnog saveza Rudolf Vajs kaže da su se, posle sastanka predstavnika dvanaest udruženja u Feketiću, stekli uslovi za formiranje Nemačkog nacionalnog saveta. Ukoliko se to obistini, broj nacionalnih saveta u Srbiji povećaće se na 14. Zamimljivo je da Nemci, kojih je pre Drugog svetskog rata u Srbiji bilo oko pet miliona, do sada nisu imali potreban broj potpisa za osnivanje Nacionalnog saveta.\nRudolf Vajs je svojevremeno rekao da građani nemačke nacionalnosti u tadašnjoj SCG nemaju uslova za osnivanje nacionalnog saveta, i da ne želi da to "drugi rade za njih". Zakonski okvir za osnivanje ovog tela predviđa minimum 30 elektora, odnosno 3.000 potpisa građana, a izjašnjenih Nemaca u Srbiji po popisu iz 2002. godine bilo je ukupno 3.901 (3.154 u Vojvodini i 747 u Srbiji). To je, tada, bio glavni argument predsednika Nemačkog narodnog saveza, jer, kako je govorio, čak ni biološki nije bilo moguće udovoljiti zakonu.\nTRAŽIĆEMO I IMOVINU\nVajs postavlja i pitanje šta je sa oduzetom nemačkom imovinom.\n- To je pitanje koje u međunarodnom pravu ne zastareva, jer je privatna imovina svetinja. S toga bi bila velika laž da prilikom formiranja Nemačkog nacionalnog saveta, sebe kod drugih prikažemo kao vesele Švabe koje plešu i služe kao dekor, jer su ovo stvarna, životna pitanja. Onaj koji zbog političke korektnosti ili dopadljivosti, želi da prećuti to, izgubiće podršku vlastite zajednice - zaključuje Rudolf Vajs.\n- U poslednje vreme u Nemački narodni savez, ali i u druga nemačka udruženja, počeli su da se javljaju ljudi koji nude svoju pomoć. Istina, ti isti ljudi najčešće govore i da se 2002. godine na popisu nisu izjasnili kao Nemci, ali da su svesni svog porekla. Pošto smo na sastanku u Feketiću podvukli crtu, videli smo da imamo 30 elektora (predstavnika birača) i da možemo pristupiti formiranju Nemačkog nacionalnog saveta - kaže Rudolf Vajs.\nMeđutim, problem među Nemcima je i njihova međusobna nesloga, posebno kada je reč o dva najjača udruženja, subotički Nemački narodni savez i Udruženje podunavskih Nemaca "Donau" iz Novog Sada, što je ujedno i dodatno ometalo ideju o osnivanju saveta.\nRudolf Vajs kaže da će u Nemački nacionalni savet ući isključivo ljudi koji su dobili poverenje same zajednice, bez bilo kakve vrste elite.\nPrioritet novog saveta biće obrazovanje, informisanje, kultura i službena upotreba maternjeg jezika.\n- Jedan od temeljnih zahteva Nemačkog nacionalnog saveta jeste, da se konačno puste istoričari da uđu u arhive i da arhivska građa bude dostupna svima koji rade na istraživanju prošlosti. Predlagali smo da se formira nemačko-srpska komisija koja bi zajednički istražila bolne tačke naše prošlosti, kako bi mogli da se iznesu i zajednički zaključci - rekao je Vajs.\nV. Kostadinov (Sina)\nZIG izmešta stanicu na osnovu "istorijskih činjenica"\nU Zrenjaninu u 2006. evidentirano 226 mališana bez roditeljskog staranja\nMinistar za državnu upravu i lokalnu samoupravu prekinuo agoniju u Kuli


Nikolić: Srbija je spremna da pošalje vojsku na Kosovo – Kakanj-X\nNa 15 jan, 2017 482\nPredsjednik Srbije Tomislav Nikolić izjavio je da je Srbija spremna da pošalje oružane snage na Kosovo, ako srpsko stanovništvo tamo bude ugroženo. Nikolić je nakon sjednice Savjeta za nacionalnu bezbjednost rekao da Srbija ne želi sukob i da nikoga neće napasti, ali da kao država i po ustavu ima obavezu da štiti svoje građane.\nNikolić je predsjedavao sjednicom Savjeta za nacionalnu bezbjednost u Generalštabu Vojske Srbije u Beogradu, koja je održana poslije najnovijeg zaoštravanja u odnosima Beograda i Prištine, pošto su kosovske vlasti jučer naredile da se spriječi ulazak voza koji je iz Beograda krenuo ka Kosovskoj Mitrovici iz bezbjednosnih razloga, ali i nacionalističkih naljepnica. Naime, na vozu je na više jezika ispisano “Kosovo je Srbija”, a unutrašnjost voza je dekorisana freskama iz srpskih manasitra na Kosovu.\nNa pitanje da li je Srbija spremna da pošalje vojsku na Kosovo, predsjednik Srbije je odgovorio: “Ako budu ubijani Srbi, da”. On je dodao da bi bila poslana i policija, te da bi bio spreman da ide i on sam, što mu, kako je rekao, ne bi bilo prvi put.\n“Dok sam ja na funkciji predsjednika, trudit ću se da ni sa kim ne ratujemo, ali ako to ne bude moglo da se izbjegne, preuzet ću odgovornost za sve odluke koje budem donio”, rekao je Nikolić.\nOn je naveo kako je Srbija još spremna da jučerašnje događaje tumači kao provokaciju jer, kako je rekao, ne želi nikakav sukob.\nNikolić je, međutim, ocijenio da je jučerašnji dan protekao na ivici sukoba i da je slanje specijalnih jedinica Kosovske policije ROSU na sjever Kosova, gdje se očekivao dolazak voza iz Beogradaj bio znak da Priština želi sukob.\n“ROSU se ne bi izvukli jučer sa Jarinja, ali je pitanje da li bi vi danas izvještavali sa sjednice Savjeta za nacionalnu bezbjednost ili sa frontova”, rekao je Nikolić novinarima i zatražio da se Evropska unija i Sjedinjene Države izjasne o izjavi kosovskog premijera Ise Mustafe u kojoj im on zahvlajuje zbog podrške.\nNikolić je ocijenio da dok se “to ne raščisti, ne može biti riječi o nastavku briselskog dijaloga Beograda i Prištine”, da je to njegov savjet i da misli da se s premijerom Aleksandrom Vučićem saglasio o tome.\nPredsednik Srbije je odbacio tvrdnje da je slanje voza na relaciji Beograd – Kosovska Mitrovica, na kom se nalazila poruka da je Kosovo Srbija, predstavljalo provokaciju Beograda i rekao da se to ne razlikuje od tvrdnji Prištine da je Kosovo nezavisno.\n“To je političko djelovanje i ne možemo to da rešavamo tako što ćemo poslati minere da miniraju prugu”, rekao je Nikolić.\nOn je potvrdio da je državno rukovodstvo Srbije intenzivno razgovaralo s predstavnicima međunarodne zajednice, a da će se on u utorak sastati sa ambasadorom Sjedinjenih Država u Beogradu.\nSjednici Savjeta za nacionalnu bezbjednost prisustvovali su i srbijanski premijer Aleksandar Vučić, ministri unutrašnjih poslova i odbrane Nebojša Stefanović i Zoran Djordjević, kao i načelnik Generalštaba Vojske Srbije, general Ljubiša Diković.\nOsim njih, na sjednici su bili i direktor policije Vladimir Rebić, ministrica pravde Nela Kuburović te ostali predstavnici bezbjednosnog sektora.


Informatika AD : Raspored kurseva u školskom centru\nMicrosoft „deployment“ usluge\nPružanje konkretnih rešenja - Konsalting\nOcena postojećih sistema - Ekspertiza\nVi se nalazite: Naslovna /Usluge /Raspored kurseva u školskom centru\nRaspored kurseva u školskom centru\nInformatika a.d. je sertifikovani partner korporacije Microsoft za edukaciju, odnosno Microsoft (Silver) Learning Partner. To znači da organizujemo obuku po najvišim standardima, propisanim od Microsoft-a, koji važe za ceo svet. Na taj način se u potpunosti usvajaju znanja potrebna za polaganje potrebnih ispita za Microsoft sertifikacije. Obuke su namenjene IT profesionalcima, ali i svim drugim kategorijama zaposlenih kojima su potrebna osnovna ili dodatna znanja iz oblasti IT tehnologija.\nPolaganje ispita je moguće izvršiti na istoj lokaciji, gde se vrši obuka - u našoj poslovnoj zgradi u Jevrejskoj 32, na Dorćolu. Informatika a.d. je ovlašćeni Prometric testni centar.\nPored specijalističkih sertifikovanih obuka po Microsoft standardima, moguće je - na osnovu posebnih zahteva - organizovati i nestandardne obuke, laboratorije i radionice, i to za različite proizvode: Microsoft, Linux, Symantec.\nObuka i radionice izvode se u učionicama našeg Nastavnog centra, a mogu se održati i na lokaciji naručioca obuke, ukoliko postoje tehnički uslovi.\nPreuzmite informacije o planiranim obukama u narednom periodu.


Audit dobavljaca - Simplify Consulting\nAudit (provera) preko druge strane je provera usaglašenosti i efektivnosti dobavljačevog sistema upravljanja kvalitetom za proizvode ili usluge koje obezbeđuju. Audite preko druge strane Simplify sprovodi kao nezavisno telo na zahtev klijenta kojem predmetni dobavljač pruža usluge ili proizvode.\nNeke od stvari koje koje mogu biti predmet audita preko druge strane su\nPotvrđivanje preuzetih ugovornih obaveza.\nVerifikacija i validacija da su zahtevi od strane kupaca i zahtevi međunarodnih standarda primenjeni\nVerifikacija preduzetih korektivnih mera od strane dobavljača\nVerifikacija mera kvaliteta i proces kod dobavljača\nAnaliza procesa dobavljača\nIzveštaj sa audita (provere) sa detaljnim preporukama;\nIskustvo u realizaciji provere\nDefinisanje opsega provere;